എംസോണ്‍ റിലീസ് - 1494 www.malayalamsubtitles.org www.facebook.com/msonepage
പരിഭാഷ : ഫ്രെഡി ഫ്രാൻസിസ്
അന്നാ. എൽസാ.
കിടക്കാൻ സമയമായി.
അയ്യോ. മഞ്ഞുഭൂതത്തിന്റെ മന്ത്രശക്തിയിൽ...
...പാവം രാജകുമാരി കുടുങ്ങിപ്പോയി.
എൽസ, വേഗം! ഒരു സുന്ദരൻ രാജകുമാരനെ ഉണ്ടാക്ക്.
അയ്യയ്യോ! രാജകുമാരനും പെട്ടുപോയി.
സ്നേഹമുള്ളിടത്ത് അപകടത്തെ...
...ആരു പേടിക്കാനാണ്?
എന്റെ അന്നാ. അയ്യേ!
ഉമ്മ കൊടുത്താലൊന്നും കാട് രക്ഷപ്പെടില്ല.
കാണാതെപോയ പോയ കുഞ്ഞുമാലാഖമാർ ഉറക്കെ കരഞ്ഞു.
ജിറാഫിന്റെ ശബ്ദം എങ്ങനെയാ?
എന്തേലും ആവട്ടെ.
ദിവ്യശക്തിയുള്ള റാണിയെ അവർ ഉണർത്തി...
അവൾ ഭൂതത്തിന്റെ മന്ത്രത്തെ ഭേദിച്ച് എല്ലാവരേയും രക്ഷപ്പെടുത്തി!
എന്നിട്ട് എല്ലാവരും കല്ല്യാണം കഴിച്ചു!
എന്താണീ കളിക്കുന്നത്?
മായാവനം.
രാജകുമാരനും രാജകുമാരിയും...
ഉം... ഇത് ഞാൻ കണ്ടിട്ടുള്ള മാന്ത്രിക വനങ്ങൾ പോലൊന്നുമല്ലല്ലോ.
അച്ഛൻ മാന്ത്രികവനം കണ്ടിട്ടുണ്ടോ?
ങേ, എന്താ?
ഉവ്വ്, ഒരുതവണ.
എന്നിട്ട് ഇതുവരെ ഞങ്ങളോട് ആ കഥ പറഞ്ഞില്ലല്ലേ?
അത്.. ഇപ്പൊ വേണേൽ ഞാൻ പറയാം, പക്ഷേ നിങ്ങൾ...
- ശരി. ഇപ്പൊ. - വേഗം പറ.
അത് വേണോ?
അവർ അറിയേണ്ട സമയമായി.
നമുക്ക് പിന്നെ ഒരു വലിയ മഞ്ഞുമനുഷ്യനെ ഉണ്ടാക്കാം.
അടങ്ങിയിരുന്ന് കേട്ടാലെ കഥ പറയൂ.
അങ്ങകലെ...
..വടക്കേയറ്റത്ത്...
...ഒരുപാടു പഴയൊരു മായാവനമുണ്ടായിരുന്നു.
പക്ഷേ അതിലെ മാന്ത്രികത ഏതെങ്കിലും ഭൂതമോ...
...വഴിതെറ്റി ചെന്ന മാലാഖമാരോ കാരണമല്ലായിരുന്നു.
ഏറ്റവും ശക്തിയുള്ള നാല് ഘടകങ്ങളാണ് അതിനെ കാത്തുസൂക്ഷിച്ചിരുന്നത്...
വായു...
അഗ്നി...
ജലം...
പിന്നെ ഭൂമി.
പക്ഷേ ആ കാട് നിഗൂഢതകൾ നിറഞ്ഞ...
നോർത്തൾഡ്ര എന്നറിയപ്പെടുന്നവരുടെ വീടു കൂടിയായിരുന്നു.
നോർത്തൾഡ്രകൾക്കും എന്നെപ്പോലെ ശക്തിയുണ്ടായിരുന്നോ?
ഇല്ല, എൽസ. അവർക്ക് ശക്തിയൊന്നും ഇല്ലായിരുന്നു.
പക്ഷേ അവർ ആ നാല് ഘടകങ്ങളുടെ ശക്തികൾ പ്രയോജനപ്പെടുത്തിയിരുന്നു.
നമ്മുടെ രീതികളേ അല്ലായിരുന്നു അവർക്ക്...
എന്നിട്ടും അവർ നമ്മളോട് കൂട്ടുകൂടി.
അതിനുള്ള ബഹുമാനമായി...
...നിങ്ങളുടെ മുത്തച്ഛൻ റുണാഡ് രാജാവ്,
അവരുടെ ജലാശയങ്ങൾക്ക് ശക്തി കൂട്ടാൻ...
...വളരെ വലിയൊരു അണക്കെട്ടുണ്ടാക്കി.
സമാധാനത്തിന്റെ ഒരു സമ്മാനമായിരുന്നു അത്.
അതൊരു വലിയ സമ്മാനമാണല്ലോ.
ആ സൗഹൃദം ആഘോഷിക്കാനായി
മായാവനത്തിലേക്ക്, അച്ഛൻ എന്നെയും കൊണ്ടുപോയി.
നേരെ നിൽക്ക് ആഗ്നാർ.
പിന്നെ നടന്നത് ഞാൻ ഒരിക്കലും...
...ചിന്തിക്കുകപോലും ചെയ്യാത്ത കാര്യങ്ങളായിരുന്നു.
ഭടന്മാരെ പോലും ഞങ്ങൾ മടക്കിയയച്ചു.
അവരുടെ ലോകത്തിൽ ഭ്രമിച്ചു പോയി.
ഓ...ഓ...!
അവരുടെ മായാജാലത്തിൽ...
...സ്വയം മറന്നുപോയി
പക്ഷേ എവിടെയോ എന്തോ പിഴച്ചു.
അവർ ഞങ്ങളെ ആക്രമിക്കുകയായിരുന്നു.
എന്റെ പിന്നിൽ നിന്നാലും.
ആ യുദ്ധം ഞാൻ ഒരിക്കലും മറക്കില്ല.
നിങ്ങളുടെ മുത്തശ്ശനെ...
അച്ഛാ...!
...അന്ന് നമുക്ക് നഷ്ടപ്പെട്ടു.
ആഹ്!
യുദ്ധത്തിൽ ആ ഘടകങ്ങളുടെയും ക്രോധം അലതല്ലി.
ശ്രദ്ധിച്ച്‌!
അവരുടെ മായാജാലം നമുക്ക് എതിരായി.
അപ്പോൾ ഞാനൊരു ശബ്ദം കേട്ടു...
...എന്നെ ആരോ രക്ഷിക്കുകയും ചെയ്തു.
അതിനു ശേഷം മായാവനത്തിന്റെ ശക്തികൾ അപ്രത്യക്ഷമായെന്നു കേട്ടു.
അവിടെയെങ്ങും കനത്ത മൂടൽമഞ്ഞു നിറഞ്ഞു.
നമ്മൾ എന്നെന്നേക്കുമായി അതിനു പുറത്തായി.
അന്നുരാത്രി ഏറെൻഡെല്ലിന്റെ രാജാവായി ഞാൻ മടങ്ങിയെത്തി.
ഓ.. അച്ഛാ. അത് അടിപൊളിയായിരുന്നു.
അച്ഛനെ രക്ഷിച്ചത് ആരാണെങ്കിലും,
എനിക്കവരെ ഒരുപാടിഷ്ടമായി.
അത് ആരാണെന്നറിയാൻ എനിക്കും ആഗ്രഹമുണ്ട്.
ആ ഘടകങ്ങൾക്ക് എന്തുപറ്റി?
ആ കാട്ടിൽ ഇപ്പോ എന്താ ഉള്ളേ?
എനിക്കറിയില്ല, മോളെ.
ഇപ്പോഴും ആ മൂടൽമഞ്ഞിന്റെ മതിലുണ്ട്.
ആർക്കും അതിനകത്ത് പോകാനും പറ്റില്ല,
അതിനകത്തുനിന്ന് ആരും പുറത്ത് വന്നിട്ടുമില്ല.
അതുകൊണ്ട് നമ്മൾ സുരക്ഷിതരാണ്.
അതേ.
പക്ഷേ ആ കാട് വീണ്ടും ഉണർന്നേക്കാം.
ഉണ്ടാകാൻ പോകുന്ന ഏത് അപകടത്തെ നേരിടാനും നമ്മൾ തയ്യാറായിരിക്കണം.
അതുകൊണ്ടുതന്നെ,
നമുക്കിപ്പോ അച്ഛനോട് ഗുഡ് നൈറ്റ് പറയാം.
പക്ഷേ എനിക്കൊരുപാടു സംശയം ചോദിക്കാനുണ്ട്.
നാളെ രാത്രി ചോദിക്കാം, അന്നാ.
എനിക്ക് അങ്ങനെ കാത്തിരിക്കാൻ അറിയത്തേയില്ലെന്ന് അറിയില്ലേ!
നോർത്തൾഡ്ര എന്തിനാണ് നമ്മളെ ആക്രമിച്ചത്?
സമ്മാനവുമായി വരുന്നവരെ ആരെങ്കിലും ആക്രമിക്കുമോ?
ആ കാട് വീണ്ടും ഉണരുമെന്നു അമ്മയ്ക്ക് തോന്നുന്നുണ്ടോ?
അതൊക്കെ അറ്റഹോളനു മാത്രമേ അറിയൂ.
അറ്റ-ഹോ-എന്ത്?
ഞാൻ കുഞ്ഞായിരുന്നപ്പോ...
അറ്റഹോളൻ എന്നൊരു മായാനദിയെക്കുറിച്ച്...
..അമ്മ ഒരു പാട്ടുപാടിത്തരുമായിരുന്നു.
നമ്മുടെ കഴിഞ്ഞ കാലത്തെക്കുറിച്ചുള്ള എല്ലാ ചോദ്യങ്ങളുടെയും...
..ഉത്തരം അതിലുണ്ടത്രേ.
വൗ.
ഞങ്ങൾക്കും കൂടി പാടിത്തരുമോ? പ്ലീസ്?
ശരി.
വന്ന് കെട്ടിപ്പിടിക്ക്.
ചേർന്നിരിക്ക്.
♪ ഈ തഴുകും വടക്കൻ തെന്നൽ...
♪ ആഴിയെ പുണരുന്നവിടെ...
♪ ഓർമകകളാൽ നിറഞ്ഞൊരു...
♪ മായാനദിയുണ്ട്.
♪ കണ്ണേയുറങ്ങു നീയെൻ കുഞ്ഞേയുറങ്ങു നീ.
♪തേടുന്നതെല്ലാമീ നദിയിലൊഴുകുന്നു.
♪ അവളുടെ നീരിൽ...
♪ അവളുടെയാഴങ്ങളിൽ...
♪ നിനക്കായൊരു വഴിയും..
♪ ഉത്തരവുമുണ്ട്.
♪ അവളിൽ മുങ്ങിയാലവ കണ്ടെത്താം.
♪ എന്നാൽ ഏറെയാഴം പോയാലതിലാണ്ടു പോകും.
♪ കേൾക്കുന്നവർക്കായവൾ പാടും,
♪ ഇന്ദ്രജാലമൊഴുകുന്നൊരു ഗാനം,
♪ എന്നാൽ നീ നിൻ ഭയത്തെയതിജീവിച്ചോ?
♪ അവളുടെ പാട്ടുകേൾക്കാൻ നീയൊരുങ്ങിയോ?
♪ ഈ തഴുകും വടക്കൻ തെന്നൽ
♪ ആഴിയെ പുണരുന്നവിടെ...
♪ കഥകൾ പാടുന്നൊരു...
♪ അമ്മയുമുണ്ട്.
♪ വന്നെന്നോട് നീ ചേർന്നിരിക്കൂ,
♪ നഷ്ടമായതെല്ലാം ഞാൻ...
♪ തിരികെ നേടട്ടെ... ♪
- മഹാറാണീ. - ഓ!
അവര് തയ്യാറാണ്.
എക്‌സ്ക്യൂസ് മീ.
ദാ വരുന്നു.
നിങ്ങളത് കേട്ടോ?
എന്ത്?
ഒന്നുമില്ല.
ഒലാഫ്, നീ വെയിലുകായുവാണോ?
ഞാൻ എന്റെ സ്വപ്നത്തിൽ ജീവിക്കുവാണ്, അന്നാ.
ഇതെന്നും...
- ഇങ്ങനെ തന്നെ നിന്നാൽ മതിയായിരുന്നു. - ഉം.
എന്നാലും മാറ്റം, അവളുടെ സൗന്ദര്യത്താൽ എന്നെ മയക്കാറുണ്ട്.
അതെന്തുവാ?
ക്ഷമിക്കണം. പക്വത എന്നെ ഒരു കവിയാക്കി മാറ്റുന്നുണ്ട്.
പറയ്, നീ വലുതായില്ലേ, അപ്പൊ എല്ലാം അറിയാമായിരിക്കുമല്ലോ...
ഒന്നും സ്ഥിരമായി നിൽക്കില്ല എന്നുള്ളതോർത്ത്...
നിനക്ക് വിഷമം തോന്നാറുണ്ടോ?
ഏയ്....ഇല്ല.
ശരിക്കും?
ശോ... എനിക്കും നിന്റെയത്രയും പ്രായമായാൽ മതിയായിരുന്നു...
അതാകുമ്പോൾ പ്രധാനപ്പെട്ട കാര്യങ്ങളൊന്നുമോർത്ത് എനിക്ക് വിഷമിക്കേണ്ടല്ലോ.
അങ്ങനെയല്ല ഞാൻ പറഞ്ഞത്.
എനിക്ക് വിഷമമൊന്നുമില്ല, കാരണം...
എനിക്ക് നീയും എൽസയും ക്രിസ്റ്റോഫും സ്വാനുമൊക്കെ ഉണ്ടല്ലോ...
കവാടങ്ങളൊക്കെ എല്ലാവർക്കുമായി തുറന്നിട്ടിരിക്കുകയാണ്...
പിന്നെ ഞാൻ ഇപ്പോൾ ഒറ്റയ്ക്കുമല്ല.
♪ അതേ, കാറ്റിനു തണുപ്പേറുകയാണ്,
♪ നമുക്കും പ്രായമേറുകയാണ്.
♪ ഈ കാറ്റിനൊപ്പം മേഘവും മാറിപ്പോകുന്നു....
♪ ഈ വിളകളെല്ലാം വളമായിമാറി.
♪ എന്റെ ഇലയുടെ നിറവും മാറി.
♪ അതല്ലേ ഞാൻ എന്നും പറയുന്നത്.
♪ അതേ, ചിലതൊന്നും മാറുകില്ല.
♪ എൻ കൈയ്യിൽ നിൻ കൈയ്യുള്ള പോലെ.
♪ ചിലതെല്ലാം എന്നും നിൽക്കും.
♪ നാം കൂട്ടുകൂടി ആടിപ്പാടും പോലെ.
♪ പഴയ കൽമതിലെന്നും നിൽക്കും പോൽ.
♪ ചിലതെന്നും സത്യമായി നിൽക്കും!
♪ ചിലതൊന്നും മാറുകില്ല
♪ നിന്നെ ഞാനെന്നും പുണരും പോലെ.
♪ ഇലകൾ പൊഴിയുന്ന നേരം.
♪ഭാവി എന്നെ വിളിക്കുന്ന പോലെ,
♪അപ്പൊ ഇന്നുതന്നെ നീ നിന്റെ...
♪ മനസുതുറക്കുമോ....?
ഞാൻ എന്തവളോടു പറയും..
♪ എങ്ങനെയീ മോതിരമണിയിക്കും.
♪ നിനക്ക് ഞാനില്ലേ ഇതൊക്കെ പറഞ്ഞുതരാൻ...!
♪ അതെ, ചിലതൊന്നും മാറുകില്ല.
♪ അവൾക്കായുള്ളയെൻ പ്രണയം പോലെ.
♪ ചിലതെല്ലാം എന്നും നിൽക്കും.
♪ നീയെന്റെ ചങ്കായിരിക്കും പോലെ.
♪ പക്ഷേ ഞാൻ ചെന്നാൽ, അവളെ കണ്ടാൽ..
♪എന്തുപറയണമെന്നെൻ മനം പറയും!
♪ അല്ലേ?
♪ ചിലതൊന്നും മാറുകില്ല.
♪ സ്വാൻ, നീ എന്റെ കൂടെ വേണം...
♪ ഈ ഒഴുകും കാറ്റിൽ...
♪ കേൾക്കും നാദമിതെന്താണ്?
♪ എന്തോ മൊഴിയുകയാണോ?
♪ ഈ ആനന്ദമിനിയും അകലുമോ...
♪ ഈ ദിനങ്ങളമൂല്യം.
♪ ഇത് കൈവിടാനാവുകില്ല.
♪ ഈ മുഹൂർത്തങ്ങളെ തടയാനാവുകില്ലെന്നാലും...
♪ ഞാനീ നിമിഷങ്ങളിൽ സ്വയംമറന്നാനന്ദിക്കും.....!
ഓ!
♪ കാറ്റിനു തണുപ്പേറിടുന്നു.
♪ നിങ്ങൾക്കെല്ലാം പ്രായവുമേറിടുന്നു.
♪ ഇനി നമ്മൾ മനസ്സിലാശിക്കും പോൽ,
♪ ഇവിടെങ്ങും ഭവിക്കട്ടെ...
♪ ഈ രാജ്യം സമൃദ്ധിയാലെങ്ങും നിറയും.
♪ പ്രജകൾ തോളോട് തോളെന്നും നിൽക്കും!
♪ ഏറെൻഡെല്ലിൻ പതാകയെന്നും ഉയർന്നുതന്നെ പാറും!
♪ നമ്മുടെ പതാകയെന്നും ഉയർന്നു പാറും!
♪ നമ്മുടെ പതാകയെന്നും ഉയർന്നു പാറും, നമ്മുടെ പതാകയെന്നും ഉയർന്നു പാറും
♪ ചിലതൊന്നും മാറുകില്ല
♪ കാലമെത്ര കഴിഞ്ഞാലും...
♪ ചിലതെല്ലാമെന്നും നിൽക്കും.
♪ വരുംകാലം അജ്ഞാതമെങ്കിലും.
♪ ഈ ഐശ്വര്യം നിലനിൽക്കട്ടെ, ഉള്ള ദോഷങ്ങൾ അകന്നീടട്ടെ.
♪ കാലങ്ങൾ എത്ര കഴിഞ്ഞാലും
♪ ചിലതൊന്നും മാറുകില്ല.
♪ നിന്നെ ഞാനെന്നും പുണരുന്ന പോലെ.
- ♪ നിന്നെ ഞാനെന്നും പുണരുന്ന പോലെ - ♪ നിന്നെ ഞാനെന്നും പുണരുന്ന പോലെ
♪ നിന്നെ ഞാനെന്നും പുണരുന്ന പോലെ♪
ഉം, ഓക്കെ. അത്, സിംഹം?
വയസൻ കരടി?
- രാക്ഷസനാണോ? - ചാരക്കരടിയോ?
- ദേഷ്യം? - കറുത്ത കരടി?
- അത്... - ഹൻസ്?
ക്രൂരനായ രാക്ഷസൻ?
ഏറ്റവും വലിയ അബദ്ധം?
ഒരുമ്മ പോലും തന്നില്ല?
വില്ലൻ!
ഓ!
ഞങ്ങളത് പറയാൻ പോകുവായിരുന്നു.
ഒലാഫ്, ഇനി നീ.
ശരി.
വായിക്കാൻ പഠിച്ചു കഴിഞ്ഞപ്പോ എളുപ്പമായി.
ഉം.
തീപ്പൊരി റൗണ്ട്, ആൺപിള്ളേരും പെൺപിള്ളേരും തമ്മിൽ.
ശരി. ഞാൻ റെഡി. തുടങ്ങാം.
യൂണീകോൺ.
ഐസ്‌ക്രീം!
കോട്ട! ഓക്ക് മരം!
ചായപ്പാത്രം! എലി!
ഓ! എൽസ!
ഓലഫ്‌ രൂപം മാറുന്നതൊക്കെ കള്ളക്കളിയാണേ!
അത് പോട്ടെ. മത്സരം മുറുകട്ടെ.
രണ്ടു സഹോദരികൾ, ഒറ്റ മനസ്.
- താങ്ക് യൂ. - ഓക്കെ.
ഇപ്പൊ നോക്കിക്കോ.
നിന്നെക്കൊണ്ടു പറ്റും, എൽസാ.
- ഉം. - തുടങ്ങ്.
ആംഗ്യം കാണിച്ചാൽ മതി.
അത്, ഒന്നുമില്ല?
വായു? മരം? ആളുകൾ?
മരമാൾ? അയ്യോ, അങ്ങനെയൊരു വാക്കില്ലല്ലോ.
തോട്ടക്കാരൻ? പല്ലോ?
ഓ! പാത്രം കഴുകുന്നു?
- ഹിമക്കരടി? - ഏയ്.
- സോറി. - അത്... ഉം....
എന്തെങ്കിലുമൊരു ക്ലൂ താ.
ഉം...
ഓ, ശ്രദ്ധിക്കുന്നു?
ശ്രദ്ധ മാറുന്നു?
ഉം, വിഷമം? വെപ്രാളം പിടിക്കുന്നു? അസ്വസ്ഥമാകുന്നു?
അതേ, അതുതന്നെ. അസ്വസ്ഥയായതു...
പോലെ തന്നെയാ.
ഞങ്ങൾ ജയിച്ചു.
വീണ്ടും കളിക്കാം?
അയ്യോ, ഇനി വേണ്ട. ഇത്രേം രാത്രിയായില്ലേ.
എന്തുപറ്റി?
അത്... നല്ല ക്ഷീണം.
ഗുഡ് നൈറ്റ്.
ങാ.. എനിക്കും നല്ല ക്ഷീണമുണ്ട്.
ഉറങ്ങാൻ നേരത്ത് സ്വാൻ എനിക്കൊരു കഥ പറഞ്ഞുതരാമെന്നു പറഞ്ഞിട്ടുണ്ട്.
അല്ലെ, സ്വാൻ?
ഞാനോ?
ഓ.. മിമിക്രി കാണിക്കാൻ നിന്നെ കഴിഞ്ഞേ ആളുള്ളൂ!
ക്രിസ്റ്റോഫിന്റെ ശബ്ദം എടുക്കുമ്പോ നീ പറയില്ലേ...
(ക്രിസ്റ്റോഫിനെ അനുകരിച്ചുകൊണ്ട്‌) "എനിക്കാ പാറക്കൂട്ടങ്ങളോട് പോയി...
...എന്റെ ചെറുപ്പത്തിലെ കഥകൾ പറയണം." എന്ന്
നിങ്ങള് തുടങ്ങ്,
ഞാനിപ്പോ വരാം.
ഉം...
എൽസയെ കണ്ടിട്ട് എന്തേലും കുഴപ്പമുള്ളതുപോലെ തോന്നിയോ?
- എൽസ എപ്പോഴും ഇതുപോലെ തന്നെയല്ലേ. - ഉം...
ആ അവസാനത്തെ വാക്കിൽ...
അവള് മൊത്തം പെട്ടുപോയി. എന്തായിരുന്നത്?
- എനിക്കറിയില്ല. ഉം... - അല്ല. നോക്കട്ടെ.
- അതെനിക്കറിയില്ല, പക്ഷേ... - ഓ.
"ഐസോ"?
അയ്യേ!
ഐസ് കാണിക്കാൻ അവൾക്ക് പറ്റിയില്ലേ?
ഞാനൊന്നു പോയി ചോദിക്കട്ടെ.
- ശരി, മുത്തേ. ലവ് യൂ. - ങേ?
ലവ് യു ടൂ.
അത് സാരമില്ല.
വാ.
അതേ. എന്തോ കുഴപ്പമുണ്ട്.
- നിനക്കോ? - അല്ല, നിനക്ക്.
അമ്മയുടെ സ്‌കാർഫാണല്ലോ ഇട്ടിരിക്കുന്നത്.
എന്തേലും കുഴപ്പമുള്ളപ്പോഴല്ലേ ഇതെടുത്തിടുന്നത്.
ഞങ്ങൾ ചെയ്തത് എന്തേലും നിനക്ക് വിഷമമായോ?
ഞങ്ങൾ അറിഞ്ഞോണ്ട് ചെയ്തതല്ല, കേട്ടോ.
പിന്നെ എല്ലാരും ഈ കളിയിൽ അത്ര മിടുക്കരൊന്നുമല്ല.
അതിനു വിഷമിച്ചാലോ.
ഏയ്, അതൊന്നുമല്ല.
പിന്നെന്താ?
അത്.. ഇടയ്ക്ക് ഞാൻ...
എനിക്കിനിയും എല്ലാം കുഴപ്പത്തിലാക്കാൻ വയ്യ.
എന്ത് എല്ലാം? നീ എന്തു നന്നായിട്ടാ എല്ലാം ചെയ്യുന്നത്!
എന്റെ എൽസേ, നീ ഒരു വലിയ സംഭവമാ. എനിക്കതറിയാം. നീ എന്നാണിനി...
...അത് മനസ്സിലാക്കാൻ പോണത്?
നീ കൂടെയില്ലാതെ ഞാനെന്തു ചെയ്യാനാ?
ഞാനെന്നും നിന്റെ കൂടെ തന്നെ ഉണ്ടാവും.
വാ, നിന്റെ മൂഡ് ശരിയാക്കിത്തരാം.
- വാ, ഇങ്ങോട്ട് വാ. - എന്താ?
അമ്മ പറയുന്നപോലെ,
- "വന്ന് കെട്ടിപ്പിടിക്ക്, ചേർന്നിരിക്ക്." -ആണോ?
♪ ഈ തഴുകും വടക്കൻ തെന്നൽ...
♪ ആഴിയെ പുണരുന്നവിടെ,
♪ ഓർമകൾ നിറഞ്ഞൊരു...
♪ മായാനദിയുണ്ട്.
എന്നെ ഉറക്കാൻ പോകുവാണോ.
♪ കണ്ണേയുറങ്ങു നീയെൻ കുഞ്ഞേയുറങ്ങു നീ...
♪ തേടുന്നതെല്ലാമീ നദിയിലൊഴുകുന്നു. ♪
♪ കേൾക്കാമെനിക്ക്...
♪എന്നാലും കേൾക്കണ്ട.
♪ നിന്നിൽ നിന്നകലണമെനിക്ക്.
♪ വിഷമിക്കാനിനി വയ്യ.
♪ എൻ മനസ്സിനൊപ്പം ഞാൻ പോകട്ടെ,
♪നിന്റെയീ വിളികൾ...
♪ എന്നിൽ നിന്നകന്നുപോയെങ്കിൽ, ഓ...
♪ ഓ
♪ ഒരു ശബ്ദമല്ല
♪ എന്റെ കാതിലെ മുഴക്കമാണു നീ...
♪ എന്നിൽ നിന്നകലൂ...
♪ അകന്നു പോകൂ നീ,
♪ എനിക്ക് ഭയമാണു നിന്നെ.
♪ എൻ പ്രിയരാണിവിടെ എനിക്ക് ചുറ്റിലും...
♪ അവരാണെന്റെ ജീവൻ,
♪ നിന്നെ ഞാൻ കേൾക്കുകില്ല.
♪ ഒരിക്കൽ ഞാൻ എന്നെത്തന്നെ മറന്നതാണ്, ഇനിയും വയ്യ..
♪ എന്തിനെന്നെ വിളിക്കുന്നു, ഭയമാണ്, ഞാൻ വരുകില്ല...
♪ അജ്ഞാത ലോകത്തേയ്ക്ക്.
♪ എന്തിനാണു നീ,
♪ എന്റെയുറക്കം കവരുന്നത്?
♪ കൊണ്ടുപോവുകയാണോ നീ...
♪ എന്നെ വീണ്ടുമാ വലിയ പിഴവിലേയ്ക്ക്?
♪ അതോ ദൂരെയെങ്ങോ ഒളിക്കുന്ന നീ...
♪ എന്നെപ്പോലെ ഒരാളാണോ?
♪ നിന്റെയുള്ളിലും തോന്നലുണ്ടോ
♪ ഇതെന്റെ ലോകമല്ലെന്ന്?
♪ ഉള്ളിലടക്കിയതെല്ലാം...
♪ കരുത്തേറി ജ്വലിക്കുന്നൂ...
♪ നിനക്കറിയാമോ, എന്റെയുള്ളിലും ഞാൻ പോകാൻ കൊതിക്കുന്നൂ...
♪ അജ്ഞാത ലോകത്തേയ്ക്ക്!
♪ ഓ..ഓ..ഓ..
♪നീയെവിടെ? നീയെന്താണ്?
♪ എന്നെയറിയുന്നോ? എന്നെ കേൾക്കുന്നോ?
♪ എന്നെ ഏകയാക്കി എങ്ങുപോകുന്നു നീ....?
♪ എങ്ങനെ നിന്നെ ഞാൻ തേടിയെത്തുമാ...
♪ അജ്ഞാത ലോകത്തേയ്ക്ക്? ♪
വായു, അഗ്നി, ജലം, ഭൂമി.
അയ്യോ, വെള്ളം!
കാറ്റ് വീശിയടിക്കുന്നു, തീയില്ല, വെള്ളവുമില്ല.
അടുത്തത് ഭൂമിയാണ്.
ഇവിടുന്ന് വേഗം മാറണം.
പേടിക്കേണ്ട. എല്ലാവരും കുന്നിൻചെരുവിലേക്ക് പോകൂ.
അയ്യോ! ഞാനിപ്പോ പറന്നുപോകുവേ!
ഞാനില്ലേ!
ഭാഗ്യം. എല്ലാരും സുരക്ഷിതരാണ്.
- ഇത് വെച്ചോളൂ. - ങേ?
ഒലാഫ്, നിനക്ക് കുഴപ്പമൊന്നുമില്ലല്ലോ?
ഏയ്. എനിക്കിപ്പോ തോന്നുന്നത്...
ആലോചിച്ചാൽ ഒരു അന്തവുമില്ല, ആലോചിച്ചില്ലേൽ ഒരു കുന്തവുമില്ലെന്നാണ്.
അപ്പൊ നീ പറയുന്നത്,
നീ ഒരു ശബ്ദം കേൾക്കുന്നുണ്ടായിരുന്നെന്നാണ്.
എന്നിട്ടും എന്നോടിതുവരെ പറഞ്ഞില്ലേ?
നിന്നെ പേടിപ്പിക്കണ്ട എന്നോർത്താ ഞാൻ പറയാഞ്ഞത്.
നമ്മൾ തമ്മിൽ ഒന്നും ഒളിക്കില്ലെന്നു സത്യം ചെയ്തിരുന്നതാണ്.
എന്തൊക്കെയാണ് നടക്കുന്നതെന്ന് എന്നോട് പറയ്.
ഞാൻ ആ മായാവനത്തിലെ ഘടകങ്ങളെ വീണ്ടും ഉണർത്തി.
ഓ.. നീ ഇതാണ് പറയാൻ...
..പോകുന്നതെന്ന് ഞാൻ കരുതിയില്ല.
അല്ല, ആ മായാവനമോ?
അച്ഛൻ നമ്മളോട് പറഞ്ഞു തന്നിരുന്ന..?
അതേ.
നീ എന്തിനാണതു ചെയ്തത്?
ആ ശബ്ദം കാരണം.
കേൾക്കുമ്പോൾ വട്ടാണെന്ന് തോന്നും, എന്നാലും...
ആരാണ് എന്നെ വിളിക്കുന്നതെങ്കിലും അത് നല്ലതിനാണെന്ന് തോന്നുകയാണ്.
നല്ലതിനോ? നമ്മുടെ രാജ്യത്തിന്റെ അവസ്ഥ നീ കണ്ടില്ലേ?
കണ്ടു, പക്ഷേ എന്റെ ശക്തികൾ ആ ശബ്ദത്തെ തിരിച്ചറിയുന്നുണ്ട്.
ഞാൻ തിരിച്ചറിയുന്നുണ്ട്.
ഓ...
ദൈവമേ, അടുത്തതെന്താണ്?
ട്രോൾസോ?
- ക്രിസ്റ്റോഫ്! എത്ര നാളായെടാ നിന്നെ കണ്ടിട്ട്! - ഓ!
പാബീ.
എന്തിനാണ് മോളെ, ഇനിയും ഇതൊക്കെ!.
നീ ചെയ്തതെന്താണെന്ന് നിനക്കറിയില്ലേ, എൽസേ?
ആ ഘടകങ്ങളെ ദേഷ്യം പിടിപ്പിക്കുകയെന്നാൽ അപകടം വിളിച്ചു വരുത്തുക എന്നാണ്.
അവർക്ക് ഇപ്പോഴും ദേഷ്യം എന്തിനാണ്?
അതിനും മാത്രം ഏറെൻഡെൽ എന്തു ചെയ്തു?
എനിക്ക് എന്താണ് കാണാൻ പറ്റുന്നതെന്ന് നോക്കട്ടെ.
കഴിഞ്ഞ കാലം നമ്മളറിയും പോലല്ല.
തെറ്റു തിരുത്തണം, സത്യമറിയണം.
ഏറെൻഡെൽ സുരക്ഷിതമല്ല.
സത്യമെന്താണെന്നു കണ്ടെത്തണം.
അതല്ലാതെ...
ഭാവി എനിക്ക് കാണാൻ കഴിയുന്നില്ല.
ഭാവി കാണാൻ കഴിയുന്നില്ലേ?
ഭാവി കാണാൻ കഴിയാതിരിക്കുമ്പോൾ...
ഉടൻ തന്നെ ശരിയെന്നു തോന്നുന്നത് ചെയ്യണം.
എനിക്ക് ശരിയെന്നു തോന്നുന്നത്...
ഞാൻ ആ മായാവനത്തിൽ പോയി...
...ആ ശബ്ദത്തെ കണ്ടെത്തുക എന്നതാണ്.
ക്രിസ്റ്റോഫ്, നിന്റെ വണ്ടി എനിക്ക് വേണം,
- പിന്നെ സ്വാനിനേയും. - ങേ?
അങ്ങോട്ട് പോകുന്നത് അത്ര നല്ല ആശയമാണെന്ന് എനിക്ക് തോന്നുന്നില്ല.
- പോയാലും നീ ഒറ്റയ്ക്ക് പോവില്ല. - അന്നാ....
എന്നെ രക്ഷിക്കാൻ എന്റെ ശക്തികളുണ്ട്. പക്ഷേ നിനക്കോ?
ഓ പിന്നേ, വടക്കൻ മല വലിഞ്ഞു കേറിയവളാണ് ഞാൻ...
ഹൃദയം മരവിച്ചിട്ടും ജീവിച്ചു,
പിന്നെ നിന്നെ ഹൻസിന്റെ കയ്യീന്ന് രക്ഷിച്ചു.
ശക്തി ഒന്നുമില്ലാതെ ഇത്രയൊക്കെ ചെയ്യാമെങ്കിൽ,
നീ ഒന്നും പറയണ്ട, ഞാനും വരും.
ഞാനും, വണ്ടി ഞാനോടിക്കാം.
ഞാൻ കൊറിക്കാനുള്ളത് എടുത്തു വയ്ക്കട്ടെ!
ഇവിടെയുള്ളവരുടെ കാര്യങ്ങൾ ഞാൻ നോക്കിക്കോളാം.
ഞങ്ങൾ തിരിച്ചു വരുന്നതുവരെ ആരെയും...
...ഇവിടുന്ന് വീടുകളിലേക്ക് പോകാൻ അനുവദിക്കരുത്.
തീർച്ചയായും.
നമുക്ക് അവരോട് പറഞ്ഞിട്ടുവരാം.
അന്നേ, അവളുടെ കാര്യമോർത്തിട്ട് നല്ല ആധിയുണ്ട്.
എനിക്കെന്നും പേടിയുണ്ടായിരുന്നു,
എൽസയുടെ ശക്തികൾ ഈ ലോകത്തിനു വേണ്ടതിലും അധികമാകുമോ എന്ന്.
ഇപ്പോൾ അവൾക്ക് ആവശ്യത്തിന് ശക്തി ഉണ്ടാകണമേ എന്ന് പ്രാർത്ഥിക്കാനുള്ള സമയമാണ്.
അവൾക്ക് ഒരപകടവും പറ്റാൻ ഞാൻ സമ്മതിക്കില്ല.
കൗതുക വാർത്തകൾ പറഞ്ഞു കളിക്കാൻ ആരുണ്ട്?
ഞാൻ മാത്രേ ഉള്ളോ! ശരി.
വെള്ളത്തിന് ഓർമകളുണ്ടെന്നുള്ളത് അറിയാമോ? സത്യമാണ്.
ഒരുപാടു പേർക്ക് തർക്കമുള്ള വിഷയമാണ്, എന്നാലും സത്യമാണ്.
ആണുങ്ങൾക്ക് മിന്നലേൽക്കാൻ പെണ്ണുങ്ങളേക്കാൾ...
...ആറുമടങ്ങു കൂടുതൽ സാധ്യതയുണ്ടെന്നറിയാമോ?
സന്തോഷം വരുമ്പോൾ ഗോറില്ലകൾ ഏമ്പക്കം വിടുമെന്നറിയാമോ?
ഒരുദിവസം നാലു മില്യൺ തവണ നമ്മൾ കണ്ണുചിമ്മുമെന്നറിയാമോ?
വൂംബാറ്റുകൾ അപ്പിയിടുന്നത് ചതുരക്കട്ട പോലെയാണെന്നറിയാമോ?
ദൂരയാത്ര ചെയ്യുമ്പോൾ മിണ്ടാതെ കിടന്നുറങ്ങിയാൽ...
...ഭ്രാന്തു പിടിക്കില്ലെന്നറിയാമോ?
- അയ്യട, അത് ചുമ്മാ!. - സത്യമായിട്ടും.
- ശരിയാണ്. - സത്യമായിട്ടും.
ശരിക്കും ഭ്രാന്താവില്ല.
അത് പറഞ്ഞപ്പോ മാത്രം എന്തൊരു ഒത്തൊരുമ!
എന്തായാലും വീട്ടിൽ ചെല്ലുമ്പോൾ അറിയാല്ലോ അത് ശരിയാണോന്ന്.
അവര് രണ്ടുപേരും ഉറങ്ങി.
അപ്പൊ.. എന്താ ചെയ്യേണ്ടതെന്ന് വെച്ചാ ചെയ്തോ!
സ്വാൻ, ടാ മോനെ, ശ്രദ്ധിച്ചു പൊക്കോണേ.
- ഉം..... - അന്നാ.
- അന്നാ? - ഉം..എന്താ?
നമ്മുടെ ആദ്യത്തെ ട്രിപ്പ് ഓർക്കുന്നുണ്ടോ...
ഞാനന്ന് പറഞ്ഞില്ലായിരുന്നോ, കണ്ടയുടനെ തന്നെ...
ഒരാളെ കെട്ടാൻ തീരുമാനിക്കുന്നത് പ്രാന്താണെന്ന് ?
ങേ, എന്ത്? പ്രാന്തോ?
എനിക്ക് പ്രാന്താണെന്നൊന്നും നീ പറഞ്ഞിലായിരുന്നല്ലോ. ഇപ്പോ എനിക്ക് പ്രാന്താണെന്ന് തോന്നുന്നല്ലേ?
അല്ല, അങ്ങനെയല്ല.
- കുറച്ചു പ്രാന്ത്... - ങേ?
...ഒന്നും ഇല്ലായിരുന്നു.
ശരിക്കും.
ഒരു പാൽക്കുപ്പി.
പാൽക്കുപ്പിയൊന്നും അല്ല. അത്, ഉം.., ആദ്യമായിട്ടല്ലായിരുന്നോ ലൈനടിയൊക്കെ, എന്നെപ്പോലെ.
ആദ്യമായിട്ടാകുമ്പോൾ, തെറ്റൊക്കെ പറ്റുന്നത് സ്വാഭാവികമാ.
അപ്പോൾ നിന്റെ കാര്യത്തിൽ എനിക്ക് തെറ്റുപറ്റിയെന്നാണോ നീ പറയുന്നത്.
അയ്യോ? അല്ലല്ല. നിനക്ക് പ്രാന്താണെന്നോ...
...തെറ്റുപറ്റിയെന്നോ അല്ല പറഞ്ഞത്.
- ക്രിസ്റ്റോഫ്, നിർത്ത്. - അതാ നല്ലത്.
ഞാൻ പിന്നേം കേട്ടു. ആ ശബ്ദം!
കേട്ടോ?
ഒലാഫ്, എഴുന്നേക്ക്.
- എന്റമ്മോ. - കിടു.
അയ്യോ! എന്തൊരു...
ഹയ്യാ...
എന്തൊക്കെ വന്നാലും നമ്മൾ ഒരുമിച്ച് നിൽക്കും, സത്യം?
അമ്മയാണേ സത്യം!
പോട്ടെ, സാരമില്ല.
രൂപാന്തരീകരണത്തിന്റെ വേദികളാണ്...
...മായാവനങ്ങൾ എന്നുള്ളതറിയാമോ?
എന്താണത്തിന്റെ ആർത്ഥമെന്ന് എനിക്കറിഞ്ഞൂട...
പക്ഷേ നമ്മളിനി എന്തൊക്കെയായിട്ടാണ്...
മാറാൻപോകുന്നതെന്ന് കാണാൻ കൊതിയായിട്ടു വയ്യ.
- അയ്യോ! - ഇതെന്താ?
- തള്ളല്ലേ. - വിട്.
- അയ്യോ, ഏയ്, വിടാൻ! - പതുക്കെ!
എന്തായിരുന്നത്?
അയ്യോ.. അയ്യോ! .
നമ്മള് ശരിക്കും പെട്ടു.
അതുപിന്നെ അങ്ങനെയല്ലേ വരൂ.
ഈ കാട് എന്തു ഭംഗിയാല്ലേ!
ഓ...
ആ അണക്കെട്ട്. അതിപ്പോഴും ഉണ്ട്.
ഇതല്ലേ പാബി മുത്തച്ഛൻ കാണിച്ചുതന്നത്.
പക്ഷേ ഇതിനെന്താ പ്രാധാന്യം?
അറിയില്ല. പക്ഷേ ഭാഗ്യത്തിന് ഇപ്പോഴും ഇതിന് നല്ല ഉറപ്പുണ്ട്.
അതെന്താ അങ്ങനെ പറഞ്ഞത്?
ഇതെങ്ങാനും പൊട്ടിയാൽ...
കുത്തിയൊലിച്ചു വരുന്ന വെള്ളം ഒറ്റയടിക്ക്...
ആ വഴിയിലുള്ളത് മൊത്തം തകർത്തുകളയില്ലേ.
എല്ലാമോ?
ഏറെൻഡെല്ലും ആ വഴിയിലാണ്.
ഏറെൻഡെല്ലിന് ഒന്നും സംഭവിക്കില്ല, അന്നാ.
ഇതെല്ലാം ഉടനെ ശരിയാകും.
വാ.
പിന്നെ, ചില വ്യത്യസ്ഥ സാഹചര്യങ്ങളിൽ,
ഇതൊരു... ഉം.. നല്ല റൊമാന്റിക്കായ സ്ഥലമാണ്.
അല്ലെ?
വ്യത്യസ്ഥ സാഹചര്യമോ?
എന്നുവെച്ചാ, വേറെ ആരുടെയെങ്കിലും കൂടെയോ?
അയ്യോ! അല്ല, അല്ല.
ഞാൻ പറഞ്ഞത്...
നമുക്ക് ചിലപ്പോ ഇനി ഇതിന്റെ പുറത്തുകടക്കാൻ പറ്റിയില്ലെങ്കിൽ...
ങേ, എന്താ?
നമുക്ക് ഇവിടുന്ന് പുറത്തുകടക്കാൻ പറ്റില്ലെന്നാണോ നിനക്ക് തോന്നുന്നത്?
അല്ല. അല്ല!
അതായത്, നമ്മള് പുറത്തു കടക്കും.
പക്ഷേ ഇവിടെ പല അപകടങ്ങളും ഉണ്ടാവില്ലേ,
അപ്പൊ ചിലപ്പോൾ...
നമ്മളെങ്ങാനും ചത്തുപോയാൽ...
- അപ്പൊ നമ്മള് ചാകാൻ പോകുകയാണല്ലേ? - അല്ല! അയ്യോ, ഞാനതല്ല പറഞ്ഞത്.
- എൽസ എവിടെയാ? - എന്നായാലും നമ്മളെല്ലാം മരിക്കും.
അവളെ ഒറ്റയ്ക്ക് വിടില്ലെന്ന് ഞാൻ സത്യം ചെയ്തതാ.
അടുത്തെങ്ങും നമ്മള് മരിക്കാൻ പോണില്ല.
- എൽസ! - പക്ഷേ ഭാവിയിൽ ഒരിക്കൽ,
മരിക്കില്ലേ.
ഒന്നും പറയണ്ട.
എൽസ!
ഇവിടെ ഉണ്ടായിരുന്നോ.
- കുഴപ്പമൊന്നുമില്ലല്ലോ? - എന്തു കുഴപ്പം!
ഭാഗ്യം!
ഒലാഫ് എവിടെ?
അത്...
അന്നാ?
എൽസാ?
സ്വാൻ?
സാമന്താ?
സാമന്ത ഈ കൂട്ടത്തിലില്ലായിരുന്നല്ലോ!!
അയ്യോ!
ഉം.
സ്വാഭാവികം!
അതെന്താണപ്പാ?
സാമന്താ?
♪ ഞാൻ ഇനിയും വളർന്നു വലുതാകുമ്പോൾ...
♪ ഇതൊക്കെ എന്തെല്ലാമെന്നു ഞാൻ അറിയും.
♪ ഒരിക്കൽ ഞാൻ വളരും, അന്നു ഞാനിതറിയും.
♪ ഇതെല്ലാം വളരെ സാധാരണമെന്ന്!
♪ വളർന്നു കഴിഞ്ഞു ഞാൻ എല്ലാമറിയും...
♪ എന്തിനാണീ കാട്ടിൽ വന്നതെന്ന്.
♪ എല്ലാം അറിഞ്ഞു കഴിഞ്ഞാൽ...
♪ പിന്നെ ഇതൊക്കെയാര് പേടിക്കും!
♪ അതുകൊണ്ട്.. ഇതെല്ലാം... നല്ലതാണ്.
♪ എന്റമ്മോ!
♪ വളരുമ്പോൾ... ശീലമാകുമേ...
♪പിന്നെ കണ്ടും കേട്ടും ഞാനെല്ലാം പഠിക്കുമേ....
♪ വലുതായാലോ... എന്റെ പേടിയെല്ലാം മാറും
♪ പിന്നെ അവിഞ്ഞ മോന്ത കണ്ടാലും... ഞാനൊട്ടും പേടിക്കില്ല.
♪ കണ്ടോ, വളരുമ്പോൾ ഇതെല്ലാം ഞാനറിയും.
♪ അതുകൊണ്ട് പേടിക്കാൻ ഇവിടൊന്നും ഇല്ലെന്നേ.
♪ എന്റെ ഏക സ്വപ്നം....
♪ ഞാൻ വളരുന്ന നാളാണ്...
♪എന്തെന്നാൽ വലുതായാൽ....
♪ എനിക്കെല്ലാം തന്നെ മനസ്സിലാകുമെ! ♪
ഒരു കുഴപ്പോമില്ല.
- അയ്യോ...! - ഒലാഫ്!
പിള്ളാരെ...
ഇതാണ് വായൂ ഘടകം.
ഇത് നിർത്തുന്നില്ലല്ലോ!
എനിക്ക് ചർദിക്കാൻ വരുന്നു.
നിന്നെ വേണേൽ ഞാൻ പിടിക്കാരുന്നു, പക്ഷേ എന്റെ കൈ കാണുന്നില്ലന്നേ.
ഏയ്! വിട്!
എൽസാ!
അവളെ വിട്!
അന്നാ, അങ്ങോട്ട് പോകണ്ട!
അതെന്റെ ചേച്ചിയാണ്!
ആഗ്നാർ രാജകുമാരാ!
ഏറെൻഡെല്ലിനു വേണ്ടി.
ശ്രദ്ധിച്ച്!
അച്ഛാ!
- നിനക്ക് കുഴപ്പമൊന്നുമില്ലല്ലോ? - ഏയ്, ഇല്ല.
ഇതൊക്കെ എന്താ?
കഴിഞ്ഞ കാലത്തിലെ ഏതോ നിമിഷങ്ങളാവും.
നീ എന്തോ പറയാറില്ലേ, ഒലാഫ്?
ഓ... അതോ!
ആധുനിക സാങ്കേതികവിദ്യ തന്നെ നമ്മുടെ രക്ഷകനും...
അന്തകനും ആയേക്കാമെന്നുള്ള എന്റെ തിയറി, അല്ലെ?
ഏയ്, അതല്ല. മറ്റേ...
- വെള്ളരിക്കയെ കുറിച്ചുള്ളതോ? - അല്ല.
വെള്ളത്തിന്റെ കാര്യം.
ഓ.. അതേ, വെള്ളത്തിന് ഓർമകളുണ്ട്.
ഞാനും നീയുമൊക്കെ കുടിക്കുന്ന ഈ വെള്ളം...
ഏറ്റവും കുറഞ്ഞത് നാലോളം മനുഷ്യരിലൂടെയോ മൃഗങ്ങളിലൂടെയോ...
കടന്നു പോയിട്ടുള്ളതായിരിക്കണം.
ഉം.
ആ ഓർമകളൊക്കെ അതിലുണ്ടാവും.
കാറ്റ് വന്നല്ലോ.
അടിപൊളി.
നിനക്ക് ഞാനൊരു പേരിടാം, ഗേൽ.
ശേ! ഇറങ്ങിപ്പോ.
- ഓ... ഹായ്. - നീ ഒരു തെമ്മാടിയാണല്ലോ!
എന്തേ, ഇപ്പോ നല്ല മൂഡിലാണോ?
അച്ഛൻ. അത് അച്ഛനാണ്.
ഈ പെൺകുട്ടി.
അവൾ അദ്ദേഹത്തെ രക്ഷിക്കുകയാണ്.
ഇവളൊരു നോർത്തൾഡ്രയാണ്.
അതെന്താ?
ഒലാഫ്, എന്റെ പുറകിൽ നിന്നോ.
ഇതുകൊണ്ട് എന്തു ചെയ്യാനാ?
തമ്പുരാനറിയാം!
ആയുധം താഴെയിട്.
ആദ്യം നിങ്ങളുടെ ആയുധം താഴെയിട്.
ഏറെൻഡെല്ലിലെ സൈനികരോ?
എന്റെ ആളുകളെ ഭീഷണിപ്പെടുത്തുകയാണോ ലൂറ്റെനന്റ് (ഉപസേനാപതി)?
എന്റെ നൃത്തശാല കയ്യടക്കുകയാണോ, എലീന?
ആ പട്ടാളക്കാരനെ കണ്ടിട്ടു പരിചയം തോന്നുന്നല്ലോ!
അയ്യോ.., വേണ്ട.
ലൂറ്റെനന്റ്!
ആയുധങ്ങളെടുക്ക്!
ഇതെന്തു മായ.
അതുകണ്ടാ?
ആ.. ഞാൻ കണ്ട്.
ഒരു തണുപ്പൻ ഹലോ ആയിപ്പോയല്ലോ.
ഈ കാലം മുഴുവൻ ഇവരിതിനകത്ത് കുടുങ്ങി കിടക്കുവായിരുന്നോ?
- അതേന്നേ. - ഇനിയിപ്പോ എന്താ ചെയ്ക?
അത് ഞാനേറ്റ്.
ഹായ്, ഞാൻ ഒലാഫ്.
ഓ.. സോറി. തുണി എനിക്കിച്ചിരി അലർജിയാ.
ഞങ്ങളൊക്കെ ആരാ, ഇവിടെ എന്തിനാ വന്നത്, എന്നായിരിക്കുമല്ലേ ആലോചിക്കുന്നത്.
വളരെ സിമ്പിളാണ്.
രണ്ടു സഹോദരിമാരുടെ കഥയാണത്.
ഒരാൾ ദിവ്യശക്തികളോടെ ജനിച്ചു.
ഒരാൾ സാധാരണ പോലെ.
രണ്ടുപേർക്കും മഞ്ഞുമനുഷ്യനെന്നാൽ ജീവനാണ്.
അന്നാ, അയ്യോ! ഒരുപാട് മേലെയായി!
ഭും!
അമ്മേ! അച്ഛാ! രക്ഷിക്കണേ!
ടങ്! എല്ലാ വാതിലും അടയുന്നു.
സഹോദരിമാർ വേർപിരിഞ്ഞു.
എന്നാലും, അച്ഛനമ്മമാർ കൂടെ തന്നെ ഉണ്ടല്ലോ.
അപ്പോൾ അച്ഛനും അമ്മയും മരിക്കുന്നു.
ഓ. ഹായ്. ഞാൻ അന്നയാണ്.
ഇപ്പൊ കണ്ടയാളെ ഞാൻ ഇപ്പൊ കെട്ടും.
എൽസ എല്ലാം തകർക്കാൻ തുടങ്ങി!
മഞ്ഞ്! മഞ്ഞ്! അയ്യോ, ഓടിക്കോ!
എൽസയുടെ മാജിക് എന്റെ മഞ്ഞുകണങ്ങളിലൂടെ പായുന്നു.
ഞാൻ ജനിച്ചു.
മഞ്ഞു കൊട്ടാരം ഉണ്ടാകുന്നു. മഞ്ഞു കൊട്ടാരം ഉണ്ടാകുന്നു.
പുറത്തു പോ, അന്നാ. പിഷ്‌! പിഷ്‌!
- എന്റെ ഹൃദയം. - അയ്യോ, എന്റെ ദൈവമേ.
ആത്മാർത്ഥ സ്നേഹത്തിനു മാത്രമേ നിന്നെ രക്ഷിക്കാനാവുകയുള്ളൂ.
ഇതാ ആത്മാർത്ഥ സ്നേഹചുംബനം.
നിനക്കതിനു അർഹതയില്ല.
മനസ്സിലായില്ലേ? ഞാനാണ് വില്ലൻ.
എന്ത്?
അങ്ങനെ അന്ന മരവിച്ചു മരിക്കുന്നു.
അയ്യോ! അന്നാ.
പിന്നെ അവൾ ജീവിക്കുന്നു!
ഓ, പിന്നെ എൽസ മായാഘടകങ്ങളെ ഉണർത്തുന്നു...
ഞങ്ങൾ രാജ്യംവിട്ട് ഇറങ്ങാൻ നിർബന്ധിതരാകുന്നു.
ഭൂതകാലരഹസ്യങ്ങൾ കണ്ടെത്തുന്നതിൽ മാത്രമാണ് പ്രതീക്ഷ...
പക്ഷേ എങ്ങനെ കണ്ടെത്തുമെന്ന് ഒരു ഐഡിയയും ഇല്ല...
പിന്നെ എൽസ ചില ശബ്ദങ്ങളൊക്കെ കേൾക്കുന്നുണ്ട്.
അപ്പോ പിന്നെ അതിന്റെ പുറകെ പോകാമെന്ന് വിചാരിച്ചു.
എന്തെങ്കിലും ചോദിക്കാനുണ്ടോ?
അവർക്ക് എല്ലാം മനസ്സിലായെന്നു തോന്നുന്നു.
അവിടുന്ന് ശരിക്കും ഏറെൻഡെലിന്റെ റാണിയാണോ?
അതെ.
ഏറെൻഡെല്ലിലെ ഒരാൾക്കെന്തിനാണ്...
..പ്രകൃതി ദിവ്യ ശക്തികൾ കൊടുത്ത് അനുഗ്രഹിച്ചത്?
നിങ്ങളുടെ ആളുകളുടെ ചെയ്തികളോട് മുട്ടിനിൽക്കാനാവും.
ഞങ്ങളുടെ ആളുകൾ സത്യസന്ധരാണ്.
ആദ്യം ആക്രമിച്ചത് ഒരിക്കലും ഞങ്ങളാവില്ല.
സത്യം എന്നായാലും പുറത്തുവരും.
- ഉം... - ഏയ്. ഇത്‌...
- എന്താ ഈ കാണിക്കുന്നേ? - ഉം.
അതുതന്നെ. ലൂറ്റെനന്റ് മാറ്റിയസ്!
ലൈബ്രറിയിലെ ഇടതുവശത്തെ രണ്ടാമത്തെ ചിത്രം.
നിങ്ങൾ ഞങ്ങളുടെ അച്ഛന്റെ ഔദ്യോഗിക സുരക്ഷാധികാരി ആയിരുന്നു.
ആഗനാർ.
നിങ്ങളുടെ അച്ഛനും അമ്മയ്ക്കും എന്താ സംഭവിച്ചത്?
അവരുടെ കപ്പൽ തെക്കൻ കടലിൽ താഴ്ന്നു പോയി..
ആറു വർഷങ്ങൾക്ക് മുമ്പ്.
എനിക്ക് അദ്ദേഹത്തെ കാണാം. നിങ്ങളുടെ മുഖങ്ങളിൽ എനിക്ക് അദ്ദേഹത്തെ കാണാം.
ശരിക്കും?
സൈനികരേ.
വർഷങ്ങൾക്കു ശേഷമാവാം നമ്മൾ പൊരുതാൻ പോകുന്നത്, എന്നാലും നമ്മൾ ഇന്നും ശക്തരാണ്.
എന്നും ഏറെൻഡെല്ലിനെ നമ്മൾ അഭിമാനത്തോടെ സേവിക്കും.
നിൽക്ക്. പ്ലീസ്.
എന്നെ ആരോ ഇങ്ങോട്ട് വിളിച്ചതാണ്.
അതാരാണെന്ന് കണ്ടെത്താൻ കഴിഞ്ഞാൽ...
...ഈ കാടിനെ മോചിപ്പിക്കാനുള്ള വഴി...
ഒരുപക്ഷേ അവർക്ക് അറിയാമായിരിക്കും.
എന്നെ വിശ്വസിക്ക്, സഹായിക്കാനാണ് ഞാൻ വന്നത്.
ഞങ്ങൾ പ്രകൃതിയെ മാത്രമേ വിശ്വസിക്കൂ.
പ്രകൃതി സംസാരിക്കുമ്പോഴാണ്...
... ഞങ്ങൾ കേൾക്കാറ്.
വലുതാവുമ്പോൾ ഇതൊക്കെ എന്താണെന്ന് എനിക്ക് മനസ്സിലാവും.
അഗ്നി ഘടകം!
എല്ലാവരും പിൻവാങ്ങൂ!
നദിക്കരയിലേക്ക് പോകൂ!
അയ്യോ...അയ്യോ! ഈ കലമാനുകൾ! അങ്ങോട്ട് വഴിയില്ല!
സ്വാൻ, വാ!
ഞങ്ങൾ തിരിച്ചു കൊണ്ടുവരാം.
എൽസാ! അവിടുന്ന് പുറത്തേക്ക് വാ!
അയ്യോ... അയ്യോ..
എൽസാ!
നിസാരം!, നമ്മളെക്കൊണ്ടു പറ്റും, വാ!
അന്നാ!
ഓ!
അവളെ ഇവിടുന്ന് കൊണ്ടു പോ.
അയ്യോ! എൽസാ!
അവരെല്ലാരും നമ്മളെയാണല്ലേ നോക്കുന്നത്?
എന്തേലും പറയാനുണ്ടോ?
ഒന്നുമില്ലേ?
ആഹാ. എന്ന് വെച്ചാൽ എന്താണെന്ന് കൂടി പറയ്.
നിനക്കും അത് കേൾക്കാമോ?
നമ്മളെ ആരോ വിളിക്കുകയാണ്.
അതാരാണ്? നമ്മൾ എന്താ ചെയ്യണ്ടേ?
ഓ, വടക്കോട്ട് തന്നെ പോകാനോ.
എൽസാ!
- ദൈവം കാത്തു! - അന്നാ.
- നിനക്ക് കുഴപ്പമൊന്നുമില്ലല്ലോ? - നീ എന്താ കാണിച്ചേ?
നീ മരിച്ചു പോയേനെ.
എന്റെ പുറകേ ഇങ്ങനെ തീയിലോട്ട് വരാമോ?!
നിന്റെ പുറകെ ഞാൻ തീയിലോട്ട് വരരുതെങ്കിൽ,
നീയും തീയിലോട്ട് ഓടിക്കേറി പോകരുത്.
നീ തീരെ ശ്രദ്ധിക്കുന്നില്ല, എൽസാ.
ഐ ആം സോറി. നീ ഓക്കെ അല്ലെ?
സാരമില്ല. ശരിയായിക്കോളും.
എങ്ങനെ ശരിയാക്കണമെന്ന് എനിക്കറിയാം.
ഈ സ്കാഫ് എവിടുന്നാ കിട്ടിയേ?
അതൊരു നോർത്തൾഡ്രാ സ്കാഫ് ആണ്.
എന്ത്?
ഇത് ഞങ്ങളുടെ ഒരു പുരാതനമായ കുടുംബത്തിലേതാണ്.
ഇത് ഞങ്ങളുടെ അമ്മയുടേതായിരുന്നു.
എൽസാ.
ഞാൻ കണ്ടു.
അത് അമ്മയാണ്.
അമ്മയാണ് അന്ന് അച്ഛന്റെ ജീവൻ രക്ഷിച്ചത്.
ഞങ്ങളുടെ അമ്മ നോർത്തൾഡ്രയായിരുന്നു.
ഞങ്ങൾ നോർത്തൾഡ്ര എന്നാണ് വിളിക്കപ്പെടുന്നത്.
സൂര്യന്റെ ആളുകളാണ് ഞങ്ങൾ.
ഞാൻ നിങ്ങൾക്ക് വാക്ക് തരുന്നു. ഈ കാട് ഞാൻ മോചിപ്പിക്കും...
ഏറെൻഡെല്ലിനെയും വീണ്ടെടുക്കും.
അതൊരു വലിയ വാക്കാണ്, എൽസാ.
കാടിനെ മോചിപ്പിക്കാനോ? അടിപൊളി.
ഐ ആം സോറി.
അത് പിന്നെ, ഞങ്ങളൊക്കെ ഇവിടെ ജനിച്ചു വളർന്നെങ്കിലും...
തെളിഞ്ഞ ഒരു ആകാശം ഇന്നുവരെ ആരും കണ്ടിട്ടില്ല.
എനിക്ക് മനസ്സിലായി.
- ഞാൻ റായ്ഡർ. - ക്രിസ്റ്റോഫ്‌.
ഞാൻ ആ ശബ്ദം വീണ്ടും കേട്ടു.
ഞങ്ങൾക്ക് വടക്കോട്ട് പോകണം.
പക്ഷേ രാത്രി ആ ഭാഗത്ത് ഭൗമരാക്ഷസന്മാർ കറങ്ങി നടക്കുന്നുണ്ടാവും.
നാളെ രാവിലെ പോകാം.
ഞാൻ ഹണിമെയ്റിൻ.
ഹണിമെയ്റിൻ, ഞങ്ങളെക്കൊണ്ട് പറ്റുന്നതെല്ലാം ഞങ്ങൾ ചെയ്യും.
ഏയ്, ഞാൻ ഒന്ന് ചോദിക്കട്ടെ.
പക്വത എത്തുന്നതിനോടൊപ്പം ഉണ്ടാവുന്ന...
ഓരോ സമയത്തും കൂടിക്കൂടി വരുന്ന സങ്കീർണമായ ചിന്തകളുമായി...
..നിങ്ങൾ പൊരുത്തപ്പെടുന്നതെങ്ങനെയാണ്?
ബെസ്റ്റ്!
ഓ!
ഇന്നത്തെ കാലത്തെ ചെറുപ്പക്കാരോട് സംസാരിക്കുന്നത് തന്നെ ഒരു ഉണർവാണ്.
കഴിവുള്ളവരുടെ കൈകളിലാണ് നമ്മുടെ ഭാവി.
അയ്യേ.. അത് ചവയ്ക്കല്ലേ.
ഞാൻ എന്തൊക്കെ ചവിട്ടിയതാവുമെന്നറിയാമോ!
എനിക്ക് അവളുടെ ശ്രദ്ധ പിടിച്ചെടുക്കാൻ പറ്റുന്നില്ല.
അവളൊന്നു ശ്രദ്ധിച്ചാലല്ലേ വല്ലതും പറയാൻ പറ്റൂ.
എന്തായാലും നിനക്ക് ഭാഗ്യമുണ്ട്.
എനിക്ക് പെണ്ണുങ്ങളെക്കുറിച്ച് ഒന്നുമറിയില്ല.
പക്ഷേ ഇവിടെ പ്രൊപ്പോസ് ചെയ്യുന്നത്...
...നല്ല കിടിലൻ രീതിയിലാ.
ഇപ്പോ തുടങ്ങിയാൽ...
- ...വൈകുന്നേരത്തേക്ക് എല്ലാം റെഡിയാക്കാം. - ആണോ?
പിന്നെ,
ഇതിന് കുറെ കലമാനുകളെയൊക്കെ കൂട്ടണം.
ആഹാ.
അതേ..., അവിടെ...
ഹലിമ ആ മൊരടൻ, ഹഡ്സനെ ഡിവോഴ്‌സ് ചെയ്തോ?
ചെയ്തു.
ശരിക്കും? അവൾ പിന്നേം കെട്ടിയോ?
ഇല്ല.
ഓ, നന്നായി. അത് കേട്ടിട്ടും എനിക്കൊരു സന്തോഷം തോന്നാത്തതെന്താ?
വേറെ എന്തൊക്കെ മിസ്സ് ചെയ്യുന്നുണ്ട്?
എന്റെ അച്ഛനെ.
ഇതിനെല്ലാം ഒരുപാട് മുൻപ് അദ്ദേഹം മരിച്ചു.
നല്ല ഒരു മനുഷ്യനായിരുന്നു.
ഏറെൻഡെല്ലിൽ എല്ലാവർക്കും ഒരു നല്ല ജീവിതം ഉണ്ടാക്കി കൊടുത്തു.
സുഖത്തിൽ മതിമറന്ന് ജീവിക്കരുതെന്ന് എന്നെ പഠിപ്പിച്ചത് അദ്ദേഹമാണ്.
അദ്ദേഹം പറയുമായിരുന്നു. "എപ്പോഴും തയ്യാറായിരിക്കണം."
"സ്വന്തം വഴി കണ്ടെത്തി എന്ന് നമ്മൾ കരുതുമ്പോഴാവും...
"ജീവിതം നമ്മളെ പുതിയൊരു വഴിയിലേക്ക് എടുത്തെറിയുന്നത്." എന്ന്
അങ്ങനെ സംഭവിക്കുമ്പോൾ നിങ്ങൾ എന്ത് ചെയ്യും?
തോൽവി സമ്മതിക്കില്ല.
ഓരോന്നായി പിടിച്ചെടുക്കും...
ശരിയെന്നു തോന്നുന്നത് ഉടനെ ചെയ്യും, അല്ലേ?
അതേ.
നീ പറഞ്ഞതു തന്നെ.
ഞാൻ ഒരു കൂട്ടം കാണിക്കട്ടെ?
അറിയാല്ലോ, വായു, അഗ്നി, ജലം, പിന്നെ ഭൂമി.
അതെ.
പക്ഷേ, ദാ, അവിടെ അഞ്ചാമതൊരു ഘടകം കൂടിയുണ്ട്...
പ്രപഞ്ചത്തിന്റെ മായാശക്തികളും നമ്മളും തമ്മിലുള്ള പാലം എന്നാണ് അതിനെ പറയുന്നത്.
അഞ്ചാമത്തെ ഘടകമോ?
ചിലര് പറയുന്നത്...
...കാട് അടഞ്ഞുപോയ ദിവസം അതിന്റെ വിളി കേട്ടിരുന്നു എന്നാണ്.
എന്റെ അച്ഛൻ കേട്ടിരുന്നു.
അതാണ് എന്നെ വിളിക്കുന്നതെന്നു നീ കരുതുന്നുണ്ടോ?
ചിലപ്പോ. ആഹ്, അറ്റഹോളനു മാത്രമറിയാം.
അറ്റഹോളൻ.
♪ അവളിൽ മുങ്ങിയാലവ കണ്ടെത്താം...
♪ എന്നാൽ ഏറെയാഴം പോയാലതിലാണ്ടു പോകും.♪
താരാട്ടുപാട്ടിലൊക്കെ എപ്പോഴും ഒരു...
പേടിപ്പിക്കുന്ന മുന്നറിയിപ്പ് വെച്ചിരിക്കുന്നത് എന്തിനാണല്ലേ?
ഞാനും എപ്പോഴും അത് ആലോചിക്കാറുണ്ട്.
ഭൗമരാക്ഷസന്മാർ.
അവരെന്താ ഇവിടെ?
ശ്!
ഒളിക്ക്.
അവര് വരുന്നുണ്ട്!
ഇതാണ് തീയുമായി കളിക്കരുതെന്ന് പറയുന്നത്.
അയ്യോടാ! നിന്നെ ഞാൻ എങ്ങനെ വഴക്കുപറയും! നീ എങ്ങനെയാ ഇത്രേം ചുന്ദരനായത്?
ദൈവത്തെ ഓർത്ത് നീ ഇനി അവരുടെ പുറകെ പോകുവാ എന്ന് പറയരുത്.
വായുവിനെയും അഗ്നിയെയും ശാന്തരാക്കിയതുപോലെ എനിക്ക് അവരെയും ശാന്തരാക്കാൻ കഴിഞ്ഞാലോ?
അതിനും മുന്നേ അവര് നിന്നെ...
...ഇടിച്ചു ചമ്മന്തിയാക്കിയാലോ?
നമ്മൾ ആ ശബ്ദത്തെ കണ്ടുപിടിക്കാനാണ് ഇറങ്ങിയത്...
സത്യം കണ്ടുപിടിക്കണം, വീട്ടിൽ പോണം.
നൂലിഴയ്ക്കാ നമ്മൾ രക്ഷപ്പെട്ടത്.
എനിക്കറിയാം.
അവരെന്റെ സാന്നിധ്യം അറിഞ്ഞിട്ടുണ്ട്. അതുകൊണ്ടവർ വീണ്ടും വന്നേക്കാം.
ഞാൻ കാരണം ഇവിടെ ആർക്കും അപകടമുണ്ടായിക്കൂടാ.
നീ പറഞ്ഞതാണ് അന്നാ ശരി.
നമുക്ക് ആ ശബ്ദത്തെ കണ്ടുപിടിക്കണം.
നമുക്ക് ഉടനേ പോകാം.
അതേ. വേഗം പോകാം.
ഞാനൊന്ന്...
അല്ല,. ക്രിസ്റ്റോഫും സ്വാനും എവിടെ?
ഓ, അവരോ. അവരാ റായ്ഡറുടെ കൂടെ പോയി.
കൂടെ കുറെ കലമാനുകളുമുണ്ട്.
- അവര് പോയോ? - ഉം...
ഒന്നും പറയുക പോലും ചെയ്യാതെ പോയോ?
ആണുങ്ങളുടെ കാര്യമല്ലേ, ആർക്കറിയാം!?
എടേയ്, ഇതൊക്കെ കുറച്ചു ഓവറായിപ്പോയില്ലേ?
പിന്നല്ലാതെ. അല്ലേലും കുറച്ച് ഓവറാവണം.
എല്ലാരും റെഡിയല്ലേ?
റെഡി!
എന്നാലൊരു റിഹേഴ്സൽ നോക്കിയാലോ.
ഐ ലവ് യൂ.
അല്ല, നീയും ഇവർക്കുവേണ്ടി സംസാരിക്കാറുണ്ടോ?
ഉണ്ടല്ലോ.
എന്നുവെച്ചാ അവർ ചിന്തിക്കുന്നത് നിനക്ക് മനസ്സിലാകുമല്ലേ?
ങാ. എന്നിട്ട് അതങ്ങോട്ടു പറയും.
എന്നിട്ട് അതങ്ങോട്ടു പറയും.
ഓകെ. ദേ, വരുന്നുണ്ട്.
ഏറെൻഡെല്ലിലെ രാജകുമാരി, അന്നാ...
നീ എന്നെന്നേക്കുമായി എന്റെ ഹൃദയത്തിൻറെ റാണിയാകാമോ?
എന്നെ കല്ല്യാണം കഴിക്കാൻ നിനക്ക് സമ്മതമാണോ?
ഉം...
ഇല്ല.
ആ രാജകുമാരി റാണിയുടെ കൂടെ പോയി.
എന്ത്? പോയോ? എപ്പോ? എങ്ങോട്ട്?
എനിക്ക് കൃത്യമായി അറിയില്ല. ഇപ്പോൾ ഒരുപാട് ദൂരം പോയി പോയിക്കാണും.
ഒരുപാട് ദൂരമോ?
ഉം, അതേ.
ഞങ്ങൾ പടിഞ്ഞാറ് കൽമൈതാനിയിലേക്ക് പോവുകയാണ്.
വേണമെങ്കിൽ ഞങ്ങളുടെ കൂടെ വരാം.
ഏയ്.. അത്.. സോറി കേട്ടോ...
- ഏയ്, സാരമില്ല. - ഉം. ശരി.
ഓകെ, ഞാൻ എന്നാൽ അങ്ങോട്ട് ചെല്ലട്ടെ. നീ വരുന്നുണ്ടോ?
ഞാൻ... ങാ, ഞാൻ അങ്ങോട്ടു വന്നോളാം.
ശരി. അല്ല, എങ്ങോട്ടാ വരേണ്ടതെന്ന് അറിയാമോ?
- ങാ. അറിയാം. - ശരി.
ഞാൻ വന്നോളാം.
♪ കാലമാനുകളെത്ര ഭേദം...
♪ സ്വാൻ, മനസ്സിൻ നോവോ പ്രണയം?
♪നിന്റെ മനസ്സിനെ നീ അറിയൂ.
♪ അതു മാത്രമാണ് സത്യം.
♪ ഞാനില്ലേ നിൻ കൂടെ..
♪ മറന്നേക്കൂ മറ്റെല്ലാം...
♪ നീ അകന്നുവോ.
♪ ഈ വഴിയിൽ ഞാൻ മാത്രമായ്.
♪ ഞാനേകനായ്...
♪നിൻ കാലടികൾ തേടണോ?
♪ അകന്നീടിലും...
♪ എൻ മനസ്സിൽ നിൻ മുഖം.
♪ മിഴിവാർന്നൊരു ചിത്രമായ് തെളിയുന്നുവോ...
♪ വിരഹത്തിൻ നോവെന്ന് കവിതകൾ പാടിയതിതിനെയോ?
♪ഇതെല്ലാം ഞാൻ കണ്ട വെറും...
♪ പകൽ സ്വപ്നങ്ങൾ മാത്രമോ?
♪ നീയില്ലെങ്കിലെൻ പ്രിയേ...
♪വഴിയിൽ ഞാനേകനായ്...
♪ വിജനമാം വീഥിയിൽ...
♪ ഉഴലുന്നിതാ...
♪ നീ മാത്രമെൻ പ്രിയയെങ്കിലും...
♪ ഈ വഴിയിൽ ഞാനേകനായ്...
♪ നിൻവഴി പോലും ഞാൻ അറിയുന്നില്ലല്ലോ...
♪ ഞാനേകനായ്...
♪ ഇതുവരെ ഞാൻ...
♪പ്രണയം പറയാൻ മാത്രം പേടിച്ചു.
♪ എന്നാലിനി നീ എന്നെന്നേയ്ക്കും അകലുമോ?
♪ ആരു ഞാൻ...
♪ നീയില്ലെങ്കിലെൻ പ്രിയേ?
♪ നീയില്ലാതെയെൻ ജീവിതം ശൂന്യമല്ലയോ?
♪ എന്നെന്നും...
♪ നീയെൻ ജീവനല്ലയോ,
♪ ഈ വഴിയിൽ ഞാനേകനായ്...
♪ വഴിയറിയാതെ രാപ്പകലുകൾ
♪ നീ ഇല്ലാതേ...
♪ ഓ.. നീയാണെൻ മാർഗ്ഗദീപം..
♪ ഈ വഴിയിൽ ഞാനേകനായ്...
♪ നീയെന്നെ ഓർക്കുന്നില്ലയോ..
♪ ഞാൻ തേടുന്നു...
♪ നിൻ നിഴലെങ്കിലും...
- ♪ നിഴലെങ്കിലും - ♪ നിൻ വഴി മാത്രം-
- ♪ നീയെൻ പ്രിയേ... - ♪ എൻ പ്രിയേ...
♪ അതുവരെ...
- ♪ ഈ വഴിയിൽ ഞാനേകനായ്... - ♪ ഞാനേകനായ്...
♪ഈ വഴിയിൽ ഞാനേകനായ്...
♪ ഞാനേകനായ്...
♪ വഴിയിൽ ഞാനേകനായ്...
♪ ഈ വഴിയിൽ ഞാനേകനായ്... ♪
ഒലാഫ്, അതേ..., ആരെങ്കിലും ഒരാള് പാടുന്നതായിരിക്കും നല്ലത്.
പിന്നല്ലാതെ. അവളുടെ സ്വരം അത്ര പോര.
ഹേയ്, ഗേൽ വന്നല്ലോ.
എന്ത്?
ഇതെങ്ങനെ?
ഇതെന്തുവാ?
അച്ഛന്റെയും അമ്മയുടെയും കപ്പൽ.
പക്ഷേ ഇത് വടക്കൻ കടൽ അല്ലല്ലോ.
ഏയ്, അല്ല.
ഈ കപ്പൽ എന്താ ഇവിടെ?
ഇതെങ്ങനെ വന്നു?
കരിങ്കടലിൽ നിന്ന് ഒഴുകി വന്നതാവും.
അവര് കരിങ്കടലിൽ എന്തിനാ പോയത്?
എനിക്കറിയില്ല.
ആ മൂടൽമഞ്ഞിന്റെ മതിലു കടന്ന് ഇത് ഇവിടെ എങ്ങനെ എത്തി?
നമ്മളല്ലാതെ മറ്റാരും വന്നിട്ടില്ല എന്നാണ് ഞാൻ കരുതിയത്.
ചിലപ്പോൾ ഇതിൽ ആരും ഉണ്ടായിരുന്നിരിക്കില്ല.
ഇതിൽ എന്തെങ്കിലും ഉണ്ടാകാതിരിക്കില്ല.
അതേ. അതേ, വേഗം നോക്ക്.
ഏറെൻഡെല്ലിന്റെ എല്ലാ കപ്പലുകളിലും വാട്ടർപ്രൂഫായ...
...ഒരു കംപാർട്ട്‌മെന്റുണ്ട്.
അതു കൊള്ളാല്ലോ.
അങ്ങനെയാണെങ്കിൽ പിന്നെ മുഴുവൻ കപ്പലും...
..വാട്ടർപ്രൂഫായിട്ട് ഉണ്ടാക്കിയാൽ പോരെ.
ദേ.
ഇതെന്തു ഭാഷയാ?
എനിക്കറിയില്ല.
പക്ഷേ ദേ, ഇത് അമ്മയുടെ കൈയ്യക്ഷരമാ.
"ഹിമയുഗത്തിന്റെ അവസാനം,"
"നദിയെ കണ്ടെത്തിയെങ്കിലും വഴിതെറ്റിപ്പോയി."
"ദിവ്യ ശക്തിയുടെ ഉറവിടം തന്നെയോ എൽസയുടെ ഉറവിടവും?"
ഇതൊരു ഭൂപടമാണ്.
അവർക്ക് വടക്കോട്ട് സഞ്ചരിച്ച്
കരിങ്കടൽ കടക്കാനുള്ള പ്ലാനായിരുന്നു,
..അറ്റഹോളനിലേക്ക്.
ഇത് ശരിക്കും ഉണ്ടോ?
ഒക്റ്റ-ഹോ-എന്ത്?
അറ്റഹോളൻ.
അതൊരു മായാനദിയാണ്.
ഭൂതകാലത്തെക്കുറിച്ചുള്ള എല്ലാ ചോദ്യങ്ങളുടെയും ഉത്തരം അതിലുണ്ടത്രേ.
കണ്ടോ, അപ്പോൾ വെള്ളത്തിന് ഓർമ്മകൾ ഉണ്ടെന്നുള്ള എന്റെ തിയറി ശരിയാണ്.
വെള്ളത്തിന് ഓർമ്മകളുണ്ട്.
എൽസാ?
അവർക്ക് എന്താണ് സംഭവിച്ചതെന്ന് എനിക്കറിയണം.
അവളുടെ ദിവ്യശക്തികളുടെ ഉറവിടം അറ്റഹോളനായിരിക്കണം.
എൽസയ്ക്കുവേണ്ടി നമുക്കിത് ചെയ്യണം.
തിരകൾ ഒരുപാടു ഉയരുകയാണല്ലോ!
- ഐഡുന! - ആഗ്നാർ!
എൽസാ!
എന്താ... എന്താ നീ ഈ കാണിക്കുന്നേ?
ഇതെല്ലാം ഞാൻ കാരണമാണ്.
എന്നെക്കുറിച്ചറിയാനാണ് അവര് പോയത്.
എൽസാ, അവരെടുത്ത തീരുമാനത്തിന് നീ ഉത്തരവാദിയല്ല.
അല്ല. അവരുടെ മരണത്തിനാണ് ഞാൻ ഉത്തരവാദിയായത്.
മതി. അങ്ങനെയൊന്നുമല്ല.
എലിന ചോദിച്ചില്ലേ, ഏറെൻഡെല്ലിന് എന്തിനാണ്...
...മായാഘടകങ്ങൾ ദിവ്യശക്തിയുള്ള ഒരു റാണിയെ സമ്മാനിച്ചതെന്ന്?
അമ്മ നമ്മുടെ അച്ഛനെ രക്ഷിച്ചതുകൊണ്ടാണ്.
ശത്രുവിനെയാണ് അമ്മ രക്ഷിച്ചത്.
അമ്മയുടെ സൽപ്രവൃത്തിയുടെ ഫലമാണ് നീ.
നീ ഒരു സമ്മാനമാണ്.
എന്തിനുള്ള സമ്മാനം?
ഭൂതകാലത്തിലെ തെറ്റു തിരുത്താൻ ആർക്കെങ്കിലും കഴിയുമെങ്കിൽ...
ഏറെൻഡെല്ലിനെ രക്ഷിക്കാനും ഈ കാടിനെ മോചിപ്പിക്കാനും ആർക്കെങ്കിലും കഴിയുമെങ്കിൽ,
അത് നിനക്കാണ്.
മറ്റെന്തിനെക്കാളും ആരെക്കാളും നിന്നെ ഞാൻ വിശ്വസിക്കുന്നുണ്ട്, എൽസാ.
ഹണിമെയ്റിൻ പറഞ്ഞിരുന്നു, അഞ്ചാമതൊരു ഘടകം കൂടിയുണ്ടെന്ന്.
പ്രപഞ്ചത്തിന്റെ മായാശക്തികളും നമ്മളും തമ്മിലുള്ള പാലം.
അഞ്ചാമത്തെ ഘടകമോ?
അതാണെന്നെ അറ്റഹോളനിൽ നിന്നും വിളിച്ചുകൊണ്ടിരിക്കുന്നത്.
കഴിഞ്ഞ കാലത്തെ കുറിച്ചുള്ള ഉത്തരങ്ങളൊക്കെ അവിടെയാണ്.
അപ്പൊ നമ്മൾ അറ്റഹോളനിലേക്കു പോകുന്നു.
"നമ്മൾ" അല്ല.
- ഞാൻ. - എന്ത്?
കരിങ്കടൽ കടക്കുന്നത് വളരെ അപകടമാണ്.
ഒന്നും പറയണ്ട. നമ്മൾ ഒരുമിച്ചു തന്നെ പോകും.
ആ പാട്ട് മറന്നുപോയോ?
"ഏറെയാഴം പോയാലതിലാണ്ടു പോകും."
നീ ഒരുപാട് ആഴത്തിൽ പോയാൽ ആരു തടയും?
നീ ഇപ്പൊ പറഞ്ഞില്ലേ എന്നെ വിശ്വസിക്കുന്നുണ്ടെന്ന്,
ഇത് ചെയ്യാനാണ് ഞാൻ ജനിച്ചതെന്ന്.
അതിന് ഞാൻ നിന്നെ തടയുകയല്ലല്ലോ.
ഞാൻ... ഞാൻ ഒരിക്കലും നീ ചെയ്യാൻ...
...ആഗ്രഹിക്കുന്നതിൽ നിന്ന് നിന്നെ തടയില്ല.
പക്ഷേ നിന്നെ മരണത്തിന് വിട്ടുകൊടുക്കാൻ എനിക്ക് വയ്യ.
മറ്റുള്ളവർക്ക് വേണ്ടി നീ നിന്റെ ജീവൻ അപകടത്തിലാക്കരുത്.
ഒറ്റയ്ക്ക് പോകരുത്.
ഞാനും കൂടെ വന്നോട്ടെ, പ്ലീസ്.
നിന്നെ എനിക്ക് നഷ്ടപ്പെടുത്താൻ വയ്യ, എൽസാ.
എനിക്ക് നിന്നെയും നഷ്ടപ്പെടുത്താൻ വയ്യ, അന്നാ.
- ഇങ്ങു വാ. - ഉം.
അയ്യോ, ഇതെന്താ?
നീ എന്താ ഈ ചെയ്യുന്നേ?
എൽസാ!
അയ്യോ! കോപ്പ്!
ഒലാഫ്, ഇതൊന്ന് നിർത്താൻ സഹായിക്ക്.
ഒരു കൈ താ.
- നിൽക്കവിടെ! - അയ്യോ!
നിൽക്ക്. നിൽക്ക്! ഇതെന്തൊക്കെയാ! നിൽക്കാൻ!
ങാ.., ബെസ്റ്റ്!
അന്നാ, എന്നോട് എന്തേലും തോന്നിയാലും കുഴപ്പമില്ല...
പക്ഷേ ഒരുപാട് ദേഷ്യം വരുന്നുണ്ട്.
ദേഷ്യം വരാതെ പിന്നെ!
എന്തുവന്നാലും ഒരുമിച്ചു നിൽക്കുമെന്നു സത്യം ചെയ്തിട്ടിപ്പൊ!
അതൊക്കെ ശരിതന്നെ.
പക്ഷേ ഞാൻ പറഞ്ഞത് എനിക്ക് ഒരുപാട് ദേഷ്യം വരുന്നുണ്ടെന്നാ.
ങേ, നിനക്ക് ദേഷ്യം വരുന്നോ?
ഉം, വരുന്നെന്നു തോന്നുന്നു.
എൽസ എന്നെയും കൂടെയല്ലേ പിടിച്ചു തള്ളിയത്,
ഒരു ഗുഡ്ബൈ പോലും പറഞ്ഞില്ല.
നിനക്ക് അവളോട് ദേഷ്യം തോന്നുന്നതിൽ ഒരത്ഭുതവുമില്ല.
നീ അന്ന് പറഞ്ഞില്ലേ, ചിലതൊന്നും ഒരിക്കലും മാറില്ലെന്ന്,
പക്ഷേ അന്നുമുതൽ,
എല്ലാം... എല്ലാം മാറിക്കൊണ്ടിരിക്കുകയാണ്.
എനിക്കറിയാം.
പക്ഷേ ദേ.. എന്റെ കൈയ്യിൽ ഇപ്പോഴും നിന്റെ കൈ ഉണ്ട്.
ശരിയാ, അതിപ്പോഴും മാറിയിട്ടില്ല, അന്നാ.
ഇപ്പൊ എന്റെ ദേഷ്യം കുറഞ്ഞു. നീയെങ്കിലും ഞാൻ പറയുന്നതെല്ലാം കേൾക്കുമല്ലോ.
ഇതെന്താ വാ പൊത്തുന്നെ? ഇതെന്തു കഷ്ടമാ.
അയ്യോ! അയ്യോ!
ഓ.. ഭൗമരാക്ഷസന്മാർ.
എന്തൊരു വലുപ്പമാ!
- ഒലാഫ്, നീ പിടിച്ചിരുന്നോ. - എന്താ?
കാറരുത്, കാറിയാൽ കീറും ഞാൻ!
കിട്ടിപ്പോയ്.
താങ്ക് യൂ.
നമ്മളിതെവിടെയാ?
ഒന്നാന്തരം ഗുഹ! രക്ഷപ്പെടാൻ ഒരു വഴിയുമില്ല.
ദേ.. ഭൂതത്താൻ കോട്ടയിലെ പോലത്തെ ഒരു വഴി.
വാ, കിടു ആയിരിക്കും,
നമ്മളിവിടെ പെട്ടൊന്നും പോകില്ലായിരിക്കും.
ആരും നമ്മളെ ഇവിടെ കണ്ടെത്തിയില്ലെങ്കിൽ...
നീ പട്ടിണി കിടന്ന് ചാകും. ഞാൻ ആത്മഹത്യയും ചെയ്യും.
പക്ഷേ ആകെയുള്ള പ്രതീക്ഷ, എൽസ ഇപ്പോൾ...
...നമ്മളെക്കാളും നന്നായിട്ട് കാര്യങ്ങൾ ചെയ്യുന്നുണ്ടാവും.
ഓക്കെ.
ഓ.
അയ്യോ!
ശോ!
അയ്യോ!
ഓ!
അതുതന്നെ.
മഞ്ഞുമലകൾ ഐസുകൊണ്ടുള്ള നദിയാണ്.
അറ്റഹോളൻ തണുത്തുറഞ്ഞു കിടക്കുകയാണ്.
എനിക്ക് കേൾക്കാം.
വരികയാണ് ഞാൻ.
♪എൻ മേലാകെ വിറകേറുന്നു.
♪ എന്നാലീ തണുപ്പിനാലല്ലാ...
♪ എന്തോ പരിചിതമായ പോൽ..
♪ എന്റെ സ്വപ്നം, എന്റെ ലക്ഷ്യം, ഇപ്പോൾ സഫലമാകുംപോൽ...
♪നിന്നെ ഞാനറിയുന്നു,
♪ എന്നും ഞാനറിയും ചങ്ങാതിയെ പോൽ.
♪ ഞാൻ വന്നെത്തുന്നു...
♪ ഇതാണെൻ വീടെന്നു തോന്നും പോൽ.
♪ ഉറഞ്ഞ രഹസ്യങ്ങൾ മൂടിയ...
♪ ഒരു കോട്ടയായിരുന്നു ഞാൻ.
♪ നീയുമതാണല്ലോ...
♪ ഒളിക്കുന്നതെന്തിനു നീ...
♪ വരുകെൻ മുന്നിൽ.
♪ ഞാനിതാ നിന്നരികിൽ.
♪ വരുകെൻ മുന്നിൽ
♪ ഇനി നിന്റെയൂഴം.
♪ ഞാനീനാൾ മുഴുവൻ തേടിയലഞ്ഞത് നിന്നെത്തന്നെയോ?
♪ വരുകെൻ മുന്നിൽ.
♪ അറിയാൻ ഞാനെത്തി.
♪ ഒന്നിലും ഞാനിത്ര വിശ്വസിച്ചിട്ടില്ല.
♪ ജീവിതമെന്നെ കീറിമുറിച്ചിട്ടും,
♪ എന്നാൽ ഞാനിവിടെ തേടുന്നതെന്തോ,
♪ അതിനായല്ലയോ ഞാൻ ജനിച്ചതും.
♪ ഞാനെന്നും വ്യത്യസ്തയായിരുന്നു
♪ ഒഴുക്കിനൊത്തു ഞാൻ നീന്തിയില്ല.
♪ ഇതാണോ ആ ദിനം? നീ തന്നെയോ ഞാൻ തേടുന്ന...
♪ ഉത്തരങ്ങളിലേയ്ക്കുള്ള വഴി?
♪ വരികെൻ മുന്നിൽ!
♪ ഞാനിപ്പോൾ വിറയ്ക്കുന്നില്ല
♪ ഇതാ ഞാൻ
♪ ഏറെ ദൂരം വന്നിരിക്കുന്നു.
♪ ഞാനീക്കാലം മുഴുവൻ തേടിയ ഉത്തരം.
♪ നീ തന്നെയല്ലയോ...
♪ ഓ, വരികെൻ മുന്നിൽ!
♪ ഞാൻ നിന്നെ കണ്ടോട്ടെ.
♪ എന്നിലേയ്ക്കണയൂ നീ...
♪ തുറക്കൂ നിൻ വാതിൽ.
♪ കാത്തുനിർത്തരുതെന്നെ...
♪ ഇനിയുമൊരു നിമിഷം കൂടി.
♪ ഓ, എന്നിലേയ്ക്കണയൂ നീ.
♪ തുറക്കൂ നിൻ വാതിൽ.
♪ കാത്തു നിർത്തരുതെന്നെ...
♪ ഇനിയുമൊരു നിമിഷം കൂടി.
♪ ഈ തഴുകും വടക്കൻ തെന്നൽ...
♪ ആഴിയെ പുണരുന്നവിടെ.
♪ ഓർമകൾ നിറഞ്ഞൊരു...
♪ മായാനദിയുണ്ട്.
അമ്മേ.
♪ കുഞ്ഞേയുറങ്ങൂ നീയെൻ കണ്ണേയുറങ്ങു നീ.
♪ ഞാനെന്നെ കണ്ടെത്തി!
♪ വരുകെൻ മുന്നിൽ
♪ നിൻ ശക്തിയിലേയ്ക്കുയരൂ നീ
♪ സ്വയം വളരൂ നീ
♪ ഒരു നവീകരണത്തിലേയ്ക്ക്
♪ ഈ കാലമത്രയും നീ തേടിയത് നിന്നെത്തന്നെയല്ലയോ.
- ♪ എൻ ജീവിതമത്രയും - ♪ നിൻ ജീവിതമത്രയും
♪ ഓ, വരികെൻ മുന്നിൽ! ♪
മലയാളം പരിഭാഷകൾക്ക് സന്ദർശിക്കുക www.malayalamsubtitles.org www.facebook.com/groups/MSONEsubs
ഹായ്, ഞാൻ ഒലാഫ്. എന്നെ കെട്ടിപ്പിടിക്കുന്നത് എനിക്ക് വലിയ ഇഷ്ടമാ.
ഐ ലവ് യു, ഒലാഫ്!
വാ, നിന്നെക്കൊണ്ടു പറ്റും.
- ♪ ഇതാ ഞാനിവിടെ - ഓ.
♪ ഈ പകൽവെളിച്ചത്തിൽ... ♪
ഓ! കൊരങ്ങന്റെ മോന്തയുള്ള...
...കോഴിയെപ്പോലെ!
ശ്രദ്ധിച്ചില്ല, നേരെ ഇങ്ങു പോന്നു.
പക്ഷേ കുഴപ്പമൊന്നുമില്ല.
ഞാൻ ഹൻസ്, തെക്കൻ ദ്വീപുകളുടെ രാജകുമാരൻ.
ഐ ലവ് യൂ.
എന്റെ കഴിഞ്ഞ കാലത്തെക്കുറിച്ച് എനിക്ക് നിന്നോട് പറയണം.
ഞാൻ എവിടെനിന്നാണെന്നും.
ഞാൻ കേൾക്കുകയല്ലേ.
ഐഡുന!
രാജകുമാരൻ എന്താണ് വായിച്ചു കൊണ്ടിരിക്കുന്നത്?
കുറച്ചു പുതിയ കഥകളാണ്.
രാജൻ, പക്ഷേ എനിക്ക് മനസ്സിലാകുന്നില്ല.
മുത്തച്ഛൻ?
ഏറെൻഡെല്ലിലെ എല്ലാ സൈനികരെയും നമ്മൾ കൊണ്ടുവരും.
പക്ഷേ അവർ നമ്മളോട് ഇതുവരെ മോശമായി ഒന്നും ചെയ്തിട്ടില്ലല്ലോ.
നോർത്തൾഡ്രകൾ മാന്ത്രികരാണ്.
അതുകൊണ്ടുതന്നെ അവരെ ഒരിക്കലും വിശ്വസിക്കാൻ കഴിയില്ല.
മുത്തച്ഛാ?
മാന്ത്രികത മനുഷ്യരെ ശക്തരാക്കും. അഹങ്കാരികളാക്കും.
അതുകൊണ്ടുതന്നെ രാജാവിനെ അനുസരിച്ചില്ലെങ്കിലും കുഴപ്പമൊന്നുമില്ലെന്ന് അവർക്ക് തോന്നിയേക്കാം.
അതൊക്കെ വെറുതെ തോന്നുന്നതാണ്.
മുത്തച്ഛന്റെ ഭയമാണ് അതൊക്കെ.
ഭയത്തെയാണ് വിശ്വസിക്കാൻ കഴിയാത്തത്.
ആ അണക്കെട്ട്, അതവരുടെ ഭൂമിയുടെ ശക്തി കുറയ്ക്കും,
അപ്പോൾ പിന്നെ അവർ എന്റെ വരുതിക്കു വന്നോളും.
♪ അവളിൽ മുങ്ങിയാലവ കണ്ടെത്താം.
♪ എന്നാലേറെയാഴം പോയാലതിലാണ്ടുപോകും
ആഘോഷങ്ങളിൽ പങ്കെടുക്കാൻ അവർ വരും.
അപ്പോൾ അവരുടെ ആൾബലം നമുക്ക് മനസ്സിലാക്കാൻ കഴിയും.
അങ്ങ് ഞങ്ങളെ സ്വാഗതം ചെയ്തതുപോലെ, ഞങ്ങളും അങ്ങയെ സ്വാഗതം ചെയ്യുന്നു...
നമ്മുടെ അയൽക്കാരും, സുഹൃത്തുക്കളും.
രാജൻ, ആ അണക്കെട്ട് ഞങ്ങളുടെ ജലാശയങ്ങളെ ബലപ്പെടുത്തുകയല്ല, മറിച്ച്...
...കാടിനെ നശിപ്പിക്കുകയാണ്.
വടക്കുഭാഗം ഇപ്പോൾത്തന്നെ നശിച്ച്...
നമുക്ക്.. നമുക്ക് ഇവിടെവെച്ച് അതു സംസാരിക്കണ്ട.
പൊഴിയിൽ വെച്ച് ഒരു ചായയൊക്കെ കുടിച്ചു സംസാരിക്കാം.
ഒരു പോംവഴിയും കണ്ടെത്താം.
വേണ്ട!
അന്നാ!
ഉം.. ഇതിൽ ഏതു വഴിയെ നമ്മൾ പോകും?
ആ അണക്കെട്ട്, അതവരുടെ ഭൂമിയുടെ ശക്തി കുറയ്ക്കും,
അപ്പോൾ പിന്നെ അവർ എന്റെ വരുതിക്കു വന്നോളും.
രാജൻ, ആ അണക്കെട്ട്...
...കാടിനെ നശിപ്പിക്കുകയാണ്.
എൽസ അത് കണ്ടെത്തി.
ഇതെന്താ?
കഴിഞ്ഞ കാലത്തെ കുറിച്ചുള്ള സത്യം.
അതെന്റെ മുത്തച്ഛനാണ്...
അദ്ദേഹം നോർത്തൾഡ്രകളുടെ നിരായുധനായ മൂപ്പനെ...
...ആക്രമിക്കുകയാണ്.
ആ അണക്കെട്ട് സമാധാനത്തിനായുള്ള സമ്മാനമായിരുന്നില്ല.
അതൊരു കെണിയായിരുന്നു.
ഇത് പക്ഷേ ഏറെൻഡെല്ലിന്റെ...
...എല്ലാ ആദർശങ്ങൾക്കും എതിരാണ്.
ശരിയാണ്. തികച്ചും എതിരാണ്.
കാടിനെ എങ്ങനെ മോചിപ്പിക്കണമെന്ന് എനിക്കറിയാം.
എല്ലാം പഴയപടിയാക്കാൻ നമ്മളെന്താണ് ചെയ്യേണ്ടതെന്ന് എനിക്ക് മനസ്സിലായി.
നീ അതെന്താ ഇത്ര സങ്കടത്തോടെ പറയുന്നത്?
നമുക്ക് ആ അണക്കെട്ട് തകർക്കേണ്ടി വരും.
പക്ഷേ ഏറെൻഡെൽ വെള്ളത്തിനടിയിലായി പോകില്ലേ?
അതുകൊണ്ടാണ് അന്ന് എല്ലാവർക്കും മാറി നിൽക്കേണ്ടി വന്നത്.
ചെയ്യാനിരിക്കുന്നതിൽ നിന്ന് എല്ലാവരെയും സംരക്ഷിക്കാൻ.
ഓ. ഓ!
നീ ഓക്കേ, അല്ലെ?
ഒലാഫ്, എന്തെങ്കിലും ഒരു അത്ഭുതം നടന്നാൽ മതി എന്നു തോന്നുവാ.
അത്ഭുതം ഒന്ന് തോന്നുന്ന ഒരു കാര്യം പറയട്ടെ?
ആമകൾക്ക് ചന്തിയിലൂടെ ശ്വസിക്കാൻ പറ്റും.
- എന്ത്? - പിന്നെ, ദേ അവിടെ ഒരു വഴിയും കാണാം.
നീ ചില്ലറക്കാരനല്ലെന്ന് എനിക്കറിയാമായിരുന്നു.
ഒലാഫ്, വേഗം വാ. എൽസ ഇപ്പോ തിരിച്ചുവന്നോണ്ടിരിക്കുകയാവും.
അവളെ കണ്ടിട്ട് നമുക്ക്...
ഒലാഫ്?
ഇതെന്താ?
നീ ഓക്കേ ആണോ?
ഞാൻ മഞ്ഞു പൊഴിക്കുന്നോ?
അയ്യോ. അല്ല. ഇത്...
ഇത് അതല്ല.
എന്റെ മഞ്ഞു പൊഴിഞ്ഞു തീരുവാണ്.
എന്നിലെ എൽസയുടെ ശക്തി കുറയുവാണ്.
എന്ത്?
എൽസയ്ക്ക് എന്തോ പറ്റിയിട്ടുണ്ട്.
അവള്...
അവൾ ഒരുപാട് ആഴത്തിൽ പോയെന്നു തോന്നുന്നു.
ഇല്ല. ഇല്ല.
അന്നാ?
ഐ ആം സോറി.
ഇനിയുള്ളത് നിനക്ക് ഒറ്റയ്ക്ക് തന്നെ ചെയ്യേണ്ടിവരും.
- കേട്ടോ? - മതി.
ഇങ്ങു വാ.
- ഞാനുണ്ട് നിന്റെ കൂടെ. - ഓ.
നീ എന്റെ പൊന്നല്ലേ.
അന്നാ...
ഒരിക്കലും മാറാത്തത് എന്താണെന്ന് എനിക്കിപ്പോൾ ഓർമ്മ വന്നു.
എന്താണത്?
സ്നേഹം.
ഞാൻ കെട്ടിപ്പിടിക്കട്ടെ?
അതാണ് എനിക്കേറ്റവും ഇഷ്ടം.
ഐ ലവ് യൂ.
ഒലാഫ്? എൽസാ?
ഞാനിനി എന്തുചെയ്യും?
♪ ഇരുളെനിക്ക് പരിചിതമെങ്കിലും...
♪ ഇതെന്നെ ഉലയ്ക്കുന്നു.
♪ ഈ തണുപ്പ്‌... ഈ ശൂന്യത ഈ മരവിപ്പ്...
♪ എല്ലാ സന്തോഷങ്ങളും മറഞ്ഞു.
♪ വിളക്കുകളണഞ്ഞു.
♪ ഈ ഇരുട്ടിന്...
♪കീഴടങ്ങാൻ ഞാൻ തയ്യാറാകുന്നു.
♪ നിന്നെ ഞാൻ പിന്തുടർന്നു
♪എന്നത്തേയും പോലെ.
♪ എന്നാൽ കാണാമറയത്തു നീയിന്നു പോയിമറഞ്ഞു.
♪ ഈ സങ്കടത്തിന്റ ഭാരത്തിൽ.
♪ ഞാൻ വീണുപോകുകയാണ്.
♪ എന്നാലൊരു നേർത്ത ശബ്ദം...
♪ എന്റെ മനസ്സിൽ മന്ത്രിക്കുന്നു,
♪ നിനക്ക് വഴിതെറ്റിയെന്ന്
♪ പ്രതീക്ഷകളകന്നുവെന്ന്
♪ എങ്കിലും നീ തുടരണം.
♪ ശരിയെന്നതുടനേ ചെയ്യണം.
♪ ഈ രാവിനപ്പുറം ഒരു ദിനമണയുമോ?
♪ ശരിയെന്തെന്നിപ്പോൾ ഞാനറിയുന്നില്ല
♪ ദിശയറിയാതെ ഏകയായ് ഞാനുഴലുന്നു
♪ നീ മാത്രമായിരുന്നെൻ ധ്രുവനക്ഷത്രം
♪നിരത്തിൽ നിന്നു ഞാനുയരുന്നതെങ്ങനെ
♪ നിന്നെലേയ്ക്കല്ലാതെ ഞാനുയരുന്നതെങ്ങനെ?
♪ ശരിയെന്നതുടനേ ചെയ്യണം
♪ ഒരു ചുവട് മുന്നിൽ
♪ വീണ്ടും മുന്നിൽ
♪ അതുമാത്രമല്ലയോ എൻ മനസ്സിൽ
♪ ശരിയെന്നീ നിമിഷം തോന്നുന്നു
♪ ഏറെ ദൂരം ഞാൻ നോക്കില്ലാ
♪എനിക്കാവുന്നതിലും അകലെയല്ലയോ അത്
♪ എന്നാൽ പലതുള്ളി പെരുവെള്ളമാകും പോൽ
♪ ഓരോ ചുവടും
♪ ഓരോ ചുവടും ഇനി മുന്നോട്ടു മാത്രം!
♪ അതിനാലീ രാവിലൂടെ ഞാൻ നീങ്ങും
♪ ഇരുളിൽ ഇടറിയ കാലടിയാൽ വെളിച്ചത്തിലേയ്ക്ക്
♪ ശരിയെന്നത് ഉടനേ ചെയ്യാൻ
♪ ഈ ഉദയത്തിനൊപ്പം
♪ അണയുന്നതെന്തോ?
♪ പ്രകാശം പരക്കുമ്പോളിതെല്ലാം
♪ വീണ്ടും തിരികെ വരാതിരുന്നാലോ?
♪ എങ്കിൽ ഞാനിനി എൻ വഴി പോകും
♪ ആ ശബ്ദത്തെ തുടരും
♪ ഇനിവേണ്ടത്
♪ ശരിയെന്നതുടനെ ചെയ്കയാണ് ♪
എഴുന്നേൽക്കെടാ!
എഴുന്നേൽക്കാൻ!
അങ്ങനെ തന്നെ.
വന്നെന്നെ പിടിക്ക്! വാ!
ഇവിടെ തന്നെ!
അതു തന്നെ. വേഗം വാ.
ഓടി വാ!
അതു കൊള്ളാല്ലോ.
ഇങ്ങോട്ട് വാ!
എന്ത്?
അയ്യോ, അയ്യോ, ഇത്... അണക്കെട്ടിലേക്കാണ് രാജകുമാരി അവരെ കൊണ്ടുപോകുന്നത്.
ക്രിസ്റ്റോഫ്!
ഞാനുണ്ട്. എന്താ വേണ്ടേ?
- അവരെ അണക്കെട്ടിലേക്ക് എത്തിക്കണം. - ശരി, വാ.
താങ്ക് യൂ.
വാ. വാ.
- എന്നെയൊന്ന് ഉന്തി വിട്! - ഞങ്ങള് കേറി വന്നേക്കാം!
ലൂറ്റനന്റ് മാറ്റിയസ്.
രാജകുമാരീ, അങ്ങെണ്ടതാണീ ചെയ്യുന്നത്?
ഈ അണക്കെട്ട് തകരണം.
മൂടൽമഞ്ഞിന്റെ മതിലു തകർത്ത് കാടിനെ മോചിപ്പിക്കാൻ ഇതു മാത്രമാണ് വഴി.
പക്ഷേ എന്തു വിലകൊടുത്തും ഏറെൻഡെല്ലിനെ സംരക്ഷിക്കാമെന്ന് ഞങ്ങൾ പ്രതിജ്ഞ ചെയ്തതാണ്.
ഇത് ചെയ്യാതെ ഏറെൻഡെല്ലിന് നിലനിൽപ്പുണ്ടാവില്ല.
റുണാഡ് രാജാവ് എല്ലാരേയും ചതിക്കുകയായിരുന്നു.
അത് അവിടുത്തേയ്ക്ക് എങ്ങനെ അറിയാം?
സത്യമറിയാൻ എന്റെ ചേച്ചിക്ക് സ്വന്തം ജീവൻ കൊടുക്കേണ്ടി വന്നു.
പ്ലീസ്.
ഇനിയും നമുക്ക് ആരെയും നഷ്ടപ്പെട്ടു കൂടാ.
മാറിക്കോ!
വാ... ഡാം പൊട്ടിക്ക്!
വലുത് നോക്കി എറിയ്.
അങ്ങനെ തന്നെ.
- പേടിക്കണ്ട ഞാനുണ്ട്! - അന്നാ!
കേറി വാ!
നിന്നെ കൂട്ടാതെ പോയതിന് സോറി.
എനിക്ക് എങ്ങനെയെങ്കിലും അവളെ രക്ഷിച്ചാൽ മതിയെന്നായിരുന്നു.
എനിക്കറിയാം. പോട്ടെ, സാരമില്ല.
അങ്ങനെ ഒന്നും ഇല്ലാതായിപ്പോകുന്ന സ്നേഹമല്ല എന്റേത്.
ആഹാ.
ആകാശം നോക്ക്.
ഇത്രേം വലുതാണെന്ന് ഞാൻ കരുതിയതേയില്ല.
34 വർഷവും...
അഞ്ചു മാസവും...
23 ദിവസവും.
ഇത് നീ തന്നെയാണോ?
അന്നാ.
ഞാൻ കരുതി എനിക്ക് നിന്നെ നഷ്ടപ്പെട്ടെന്ന്.
നഷ്ടപ്പെട്ടെന്നോ?
നീ വീണ്ടും എന്നെ രക്ഷിച്ചു.
ഞാനോ?
നീ തന്നെ, പിന്നെ ഏറെൻഡെലിന് ഒരു കുഴപ്പവുമില്ല.
സത്യമാണോ?
എല്ലാ ഘടകങ്ങളും സമ്മതിച്ചു.
നിന്റെ ഭരണത്തിൽ ഏറെൻഡെൽ തുടരണമെന്ന്.
എന്റേയോ?
എല്ലാവർക്കും അനുയോജ്യമായതല്ലേ നീ ചെയ്തത്.
നീ അഞ്ചാമത്തെ ഘടകത്തെ കണ്ടെത്തിയോ?
അതു നീ തന്നെ ആണല്ലേ.
നീയാണാ പാലം
അതെ, ശരിക്കും ഒരു പാലത്തിന് രണ്ടറ്റങ്ങൾ ഉള്ളതുപോലെ,
ഒരമ്മയുടെ രണ്ടു മക്കളാണു നമ്മൾ.
നമ്മൾ ഒരുമിച്ചാണ് ഇതു ചെയ്തത്.
ഇനിയും ഒരുമിച്ച് തന്നെ നമ്മളിത് ചെയ്യും.
ഒരുമിച്ച്.
എൽസാ! നിനക്ക് കുഴപ്പമൊന്നുമില്ലല്ലേ!
എന്തോ വ്യത്യാസം ഉണ്ടല്ലോ.
നീ മുടിയോ മറ്റോ മുറിച്ചോ?
- വേറെ ചിലത്. - ഓ.
അന്നാ, ഞാനൊരു കാര്യം ചോദിക്കട്ടെ?
ചോദിക്ക്.
നിനക്കൊരു മഞ്ഞുമനുഷ്യനെ ഉണ്ടാക്കണോ?
എന്ത്?
വെള്ളത്തിന് ഓർമ്മകളുള്ളത് എന്തായാലും നന്നായി.
അന്നാ.
എൽസാ!
ക്രിസ്റ്റോഫ്! സ്വാൻ!
നിങ്ങളെല്ലരും തിരിച്ചു വന്നോ.
അപ്പോൾ ഇനി ശുഭം എന്ന് എഴുതി കാണിക്കാല്ലോ!
എന്നുവെച്ചാ, എല്ലാം തീർന്നല്ലോ അല്ലെ.
അതോ ഇനിയും വല്ല അടിയും ഇടിയുമൊക്കെ ബാക്കിയുണ്ടോ?
ഇത് ഇങ്ങനെ തന്നെ തുടർന്നു പോകുമോ?
ഇല്ല. എല്ലാം തീർന്നു.
എന്നാലും, ഒരു കാര്യം കൂടി ഉണ്ട്.
അന്നാ,
നിന്നെപ്പോലെ ഒരു അടിപൊളി പെൺകുട്ടിയെ ഞാൻ ഇതുവരെ കണ്ടിട്ടില്ല.
ഞാൻ നിന്നെ എന്റെ ജീവനേക്കാൾ സ്നേഹിക്കുന്നു.
എന്നെ കല്ല്യാണം കഴിക്കാൻ നിനക്ക് സമ്മതമാണോ?
സമ്മതമാണ്!
ഏറെൻഡെൽ സുരക്ഷിതമാണ്.
ആണോ?
അറ്റഹോളൻ മനോഹരമാണ്.
ഓ!
ഹലോ.
എൽസാ, ഇതാണ് നിന്റെ ഇടം.
ഏറെൻഡെല്ലിന്റെ ഉയർച്ചയ്ക്ക് വേണ്ടി എന്നും പ്രവർത്തിക്കുമെന്ന് ഞാൻ പ്രതിജ്ഞയെടുത്തിരുന്നു.
ഭാഗ്യവശാൽ, അതിന്റെ അർത്ഥം ഇന്നെനിക്ക് മനസ്സിലായി.
"രൂപാന്തരീകരണം" എന്നുവച്ചാ എന്താണെന്ന് എനിക്കിപ്പോഴും അറിയില്ലെങ്കിലും...
ഈ കാട് നമ്മളെയൊക്കെ മാറ്റിമറിച്ചു എന്നാണ് എനിക്ക് തോന്നുന്നത്.
ഏറെൻഡെല്ലിന്റെ മഹാറാണി, അന്ന എഴുന്നള്ളുന്നു!
ഓ! ഹലോ. ഹായ്.
സ്വാൻ, സുന്ദരനായിട്ടുണ്ടല്ലോ.
എന്റമ്മോ! ഒലാഫ്!
ചുള്ളൻ, അല്ലേ.
ചുള്ളൻ തന്നെ.
മഹാറാണീ.
ക്രിസ്റ്റോഫ്.
നിങ്ങളൊക്കെ എനിക്കുവേണ്ടി അണിഞ്ഞൊരുങ്ങി വന്നല്ലോ!
സ്വാനിന്റെ ഐഡിയ ആയിരുന്നു.
കാണണേൽ ഇപ്പൊ കണ്ടോ. ഒരൊറ്റ മണിക്കൂറത്തേയ്ക്കേ ഉള്ളു.
സാരമില്ല.
അല്ലേലും നിന്നെ നിന്റെ സ്വന്തം കോലത്തിൽ കാണാനാ എനിക്കിഷ്ടം.
ഒരു മണിക്കൂറൊക്കെ ഇതെങ്ങനെ ഇട്ടോണ്ട് നടക്കുന്നെടേ! മാരകം!
സ്നേഹത്തിന്റെ പുറത്ത് ചെയ്യുന്ന ഓരോരോ കാര്യങ്ങളേ.
ഇതെന്തു മറിമായം?
ഫോട്ടോഗ്രാഫ്‌.
ഫോട്ടോഗ്രാഫോ!
നമ്മളെ കാണാൻ കൊള്ളാല്ലേ!
ഹെലിമ. ജനറൽ മാറ്റിയസ്.
മഹാറാണീ! ഞാൻ ഉടനെ വരാം.
ഇനിയിപ്പോ ഞാൻ പോയിക്കഴിഞ്ഞാൽ നിനക്കെന്റെ ഫോട്ടോയും നോക്കി ഇരിക്കാല്ലോ!
ചുമ്മാ...!
- അവള് വീഴില്ലേ? - പിന്നില്ലേ.
നമ്മുടെ നാടും നാട്ടാരും ഇപ്പോൾ സ്നേഹത്താൽ ഒന്നു ചേർന്നിരിക്കുന്നു.
ഹായ്, ഗേൽ. നിനക്ക് ഇഷ്ടപ്പെട്ടോ?
പിന്നെ, ഒരു കാര്യം ചെയ്യാമോ? ചേച്ചിക്ക് ഒരു മെസേജ് അയക്കണമായിരുന്നു.
താങ്ക് യൂ.
"വെള്ളിയാഴ്ച രാത്രി അന്താക്ഷരി ഉണ്ട്. വരാൻ വൈകണ്ട."
"ഏറെൻഡെല്ലിന്റെ കാര്യമോർത്ത് വേവലാതിയൊന്നും വേണ്ട, ഇവിടെ എല്ലാം അടിപൊളിയാ."
ചേച്ചി കാട് നന്നായി നോക്കിയാൽ മതി.
"ഐ ലവ് യൂ."
ഐ ലവ് യു, ടൂ, മോളെ.
ഹേയ്, ഗേൽ? ഞങ്ങളൊരു റൈഡ് പോകുവാ, വരുന്നോ?
നീ റെഡിയല്ലേ?
ഇപ്പോ തന്നെ എന്റെ മുന്നിൽ വാ!
എൽസാ, നീ എന്താണോ അതാവ്.
അതേ അമ്മേ, ഞാൻ ആവും.
എൽസ മരിക്കുന്നു.
ഒലാഫ് മരിക്കുന്നു.
അന്ന കരയുന്നു.
പിന്നെ എന്തൊക്കെയോ ഭയങ്കര വലിയ സംഭവങ്ങളൊക്കെ ഉണ്ടായി. അത് ഞാൻ മറന്നു.
പക്ഷേ ഞാൻ പറഞ്ഞിരുന്നത് ശരിയായിരുന്നു എന്നതാണ് വലിയ കാര്യം.
വെള്ളത്തിന് ഓർമ്മകൾ ഉണ്ടായിരുന്നു. അങ്ങനെ വീണ്ടും...
ഞാൻ ജീവിച്ചു!
നമ്മൾ എല്ലാരും ജീവിച്ചു.
ആഹാ!
നമ്മളെല്ലാരും ജീവിച്ചു!
നമ്മള് ജീവിച്ചു!
അടിപൊളി കഥ.
പരിഭാഷ : ഫ്രെഡി ഫ്രാൻസിസ്
മലയാളം പരിഭാഷകൾക്ക് സന്ദർശിക്കുക www.malayalamsubtitles.org www.facebook.com/groups/MSONEsubs
Info: FA80BD443D12F3CCFE61173D1BCF758220084FC1